title: Mary Boleyn

text: Päähenkilönä Mary on kolmessa kirjassa: Ailen Armitagen kirjassa "Court Cadenza", joka julkaistiin myöhemmin nimellä "The Tudor Sisters", Karen Harperin romaanissa "The Last Boleyn" ja Philippa Gregoryn teoksessa "The Other Boleyn Girl". Gregory nimesi myöhemmin Maryn omaksi sankarittarekseen BBC:n History Magazinen haastattelussa, ja hänen romaaninsa oli bestseller, jota seurasi myöhemmin viiden kirjan sarja. Kirja on kuitenkin herättänyt keskustelua historioitsijoiden ja muiden aikakautta hyvin tuntevien lukijoiden parissa. Vuonna 2003 Gregoryn romaani sovitettiin "samannimiseksi BBC:n televisioelokuvaksi" ja myöhemmin vuonna 2008 teatterielokuvaksi nimellä "Kuningattaren sisar". Siinä pääosia esittävät Natalie Portman Annena, Scarlett Johansson Maryna ja Eric Bana Henry VIII:tena.


title: Marley Shelton

text: Marley Eve Shelton (s. 12. huhtikuuta 1974) on yhdysvaltalainen näyttelijä. Hän syntyi Los Angelesissa, Kaliforniassa Carol ja Christopher Sheltonin tyttärenä. Hänellä on siskot Samantha, Koren ja Erin.


title: Marley Shelton

text: Shelton kasvoi Los Angelesin Eagle Rockissa ja opiskeli Eagle Rock High Schoolissa. Hän meni vuonna 2001 naimisiin elokuvatuottaja Beau Flynnin kanssa.


title: Marley Shelton

text: Shelton sai ensimmäisen roolinsa elokuvasta "Grand Canyon – elämää kaupungissa" vuonna 1991. Myöhempiä osia on ollut muiden muassa elokuvissa "Troijan sota" (1997), "Bubble Boy" (2000) ja "" (2007).


title: Polvitaivelihas

text: Polvitaivelihas () on kolmionmuotoinen lihas ja se kuuluu takaraajan lihaksiin. Polvitaivelihas lähtee reisiluun lateraalisesta nivelnastasta ja päättyy sääriluun kaudaaliselle pinnalle. Sen tehtäviin kuuluu polvinivelen koukistus ja säären sisäänkierto.


title: Kirill Gerstein

text: Kirill Gerstein (s. 1979 Voronež Venäjä) on venäläinen pianisti, joka voitti ensimmäisen pianokilpailunsa 11-vuotiaana. Tämä kilpailu oli kansainvälinen Bach-kilpailu Gorzuwissa Puolassa. Gerstain aloitti 1994 opinnot Bostonissa Berklee College of Music -koulussa ja jatkoi opintojaan New Yorkin Manhattan School of Music -koulussa. Myöhemmin hän opiskeli Madridissa Dmitri Baškirovin ja Claudio Martinez Mehnerin oppilaana. Vuonna 2002 Gersteinille myönnettiin Gilmore Young Artist -palkinto. Hän oli myös yksi kuudesta pianistista, jotka valittiin opiskelemaan 2003–2004 Como-järven pianoakatemiaan Italiassa.


title: Kirill Gerstein

text: Syyskuussa 2000 Gerstein debytoi Zürichin Tonhalle orkesterin solistina David Zinmanin johtaessa. Hän sai välittömästi uusintakutsun seuraavalle kaudelle. Royal Philharmonic Orchestran solistina hän soitti orkesterin Saksan kiertueella Charles Dutoitin johtaessa. Gerstein on soittanut Chicagon ja San Franciscon sinfoniaorkesterien, Frankfurtin radion sinfoniaorkesterin ja Stuttgartin radion sinfoniaorkesterin solistina. Maaliskuussa 2006 Gerstein astui Boris Berezovskin tilalle tämän sairastuttua. Hän soitti Hongkongin filharmonisen orkesterin solistina Sergei Rahmaninovin kolmannen pianokonserton opus 30.


title: Kirill Gerstein

text: Lontoon Proms-festivaaleilla hän on esiintynyt yhdessä sellisti Steven Isserlisin kanssa. Resitaaleja hän on soittanut muun muassa vuonna 2002 Gilmoren pianofestivaaleilla, Ravinia-festivaalilla nouseva tähti -sarjassa ja Bostonin konservatorion pianon mestarit -sarjassa.


title: Kirill Gerstein

text: Kaudella 2007–2008 Gerstein soittaa Baltimoren, Dallasin ja Houstonin sinfoniaorkestereiden, Philadelphian orkesterin, Münchenin filharmonisen orkesterin sekä Ruotsin radion sinfoniaorkesterin solistina. Resitaaleja hän soittaa Budapestin Liszt Akatemiassa ja Lontoon Wigmore Hallissa. Kamarimusiikkia hän soittaa viulisti Kolja Blacherin, sellisti Clemens Hagenin ja sellisti Steven Isserlisin kanssa. Kauden huipentuma on debyytti Salzburgin musiikkijuhlilla András Schiffin kanssa.


title: Kirill Gerstein

text: Suomessa Kirill Gerstein soitti marraskuussa 2007 Radion sinfoniaorkesterin solistina Arnold Schönbergin pianokonserton opus 42 sekä Helsingissä että Tampereella.


title: Jalmari Pajakka

text: Jalmari Bernhard Pajakka ent. Id () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa muun muassa Koillisrintamalla komppanianpäällikkönä. Hän oli myöhemmin syksyllä 1939 Petsamon suuren vakoilujutun päähenkilö.


title: Jalmari Pajakka

text: Idin vanhemmat olivat tehtailija Josef Kristoffer Id ja Alfrida Dorotea Bergström. Hänet vihittiin avioliittoon vuonna 1922 Laura Euniga Pekurin kanssa. Hän kävi kansakoulun ja suoritti keskikoulukurssin Kajaanin yhteiskoulussa sekä seitsemännen luokan Rovaniemen yhteiskoulussa vuonna 1934. Hän suoritti kaasukurssin Helsingissä vuonna 1924 ja Haminassa vuonna 1927 sekä kävi Taistelukoulun komppanianpäällikkökurssin vuonna 1928 ja kranaatinheitin- ja konekiväärikurssin vuonna 1935 sekä Huoltopataljoona 2:n aurauskurssin vuonna 1935.


title: Jalmari Pajakka

text: Id liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 6. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 21. joulukuuta 1916 pataljoonan täydennysjoukkoon ja komennettiin Saksan meriesikunnan räjäytyskursseille Berliiniin ja Kieliin. Kurssien jälkeen hänet komennettiin huhtikuussa 1917 erikoistehtäviin Ruotsiin ja Suomeen. Kyseisellä komennuksella hänet pidätettiin yhdessä jääkäritovereiden kanssa Ruotsin ja Suomen rajalla. Pidätyksen jälkeen hän oli Ruotsin viranomaisten silmälläpidon alaisena Luulajassa. Vapautumisensa jälkeen hän jatkoi alkuperäisen tehtävänsä valmistelua ja toimi myöhemmin aseiden ja räjähdysaineiden kuljetustehtävissä. Vuosian 1917–1918 vaihteessa hän toimi suojeluskuntien perustamis- ja harjoitustehtävissä Tornionjokilaaksossa.


title: Jalmari Pajakka

text: Id palveli sisällissodan aikana ensin Ylitornion suojeluskunnan päällikkönä, josta hänet siirrettiin helmikuussa 1918 Savukoskella olleen erillisen komennuskunnan päälliköksi. Savukoskelta hänet siirrettiin 16. huhtikuuta 1918 alkaen jääkäriluutnantti Oiva Willamon johtaman Kuolajärven pataljoonan 3. komppanian päälliköksi. Hän osallistui sisällissodan taisteluihin koillisrintamalla Kilislammilla.


title: Jalmari Pajakka

text: Id palveli sisällissodan jälkeen edelleen komppanianpäällikkönä Sallan rykmentin Kuolajärven pataljoonassa, josta hänet siirrettiin 12. heinäkuuta 1918 alkaen Lapin I rajavartiopataljoonaan, josta muodostettiin myöhemmin Lapin ryhmän II pataljoona ja sitten Lapin rajavartiosto. Lapin rajavartiostossa hän toimi 1. huhtikuuta – 28. kesäkuuta 1920 rajavartioston adjutanttina.


title: Jalmari Pajakka

text: Vuonna 1922 Sallassa tapahtuneen läskikapinan yhteydessä Id miehineen antautuivat taisteluitta sen jälkeen kun kapinalliset olivat katkaisseet komppanian viestiyhteydet ja lähettäneet kirjeen rajakomppanian päällikölle väittäen että koko Lapin olevan kapinallisten hallussa. Id sai tämän vuoksi myöhemmin 42 päivän arestirangaistuksen mutta saattoi kuitenkin jatkaa uraansa rajavartiolaitoksessa.


title: Jalmari Pajakka

text: Lapin rajavartiostosta hänet siirrettiin 22. maaliskuuta 1922 alkaen Kainuun rajavartiostoon, missä hän toimi aluksi adjutanttina ja 22. kesäkuuta 1922 alkaen komppanianpäällikkönä. Kainuun rajavartiostosta hänet siirrettiin takaisin Lapin rajavartiostoon 1. tammikuuta 1929 ja sijoitettiin ensin päälliköksi 3. komppaniaan ja 7. kesäkuuta 1930 alkaen 1. komppaniaan.


title: Jalmari Pajakka

text: Nimensä Pajakaksi muuttanut Id nimitettiin Lapin rajavartioston 4. komppanian päälliköksi (Petsamon rajakomppania) 26. syyskuuta 1935.


title: Jalmari Pajakka

text: Elokuussa 1939 Valpo pidätti viisi petsamolaista epäiltynä luvattomista rajanylityksistä ja vakoilusta Neuvostoliiton hyväksi. Tästä sai alkunsa ns. Petsamon suuri vakoilujuttu. Juttu laajeni kun lokakuussa 1939 pidätettiin Kalastajasaarennon Maattivuonossa poromies Uula Haltta jonka oli havaittu hiihtäneen rajan yli Neuvostoliiton puolelle ja palanneen sieltä pari päivää myöhemmin. Valpon kuulusteluissa Haltta tunnusti toimineensa vakoilijana ja ilmiantoi lisäksi useita kymmeniä petsamolaisia joiden joukossa oli myös rajavartioston sotilaita ja päällystöä mukaan lukien rajakomppanian päällikkö Pajakka ja komppanian vääpeli Siltala.


title: Jalmari Pajakka

text: Haltan tunnustusten perusteella Valpo pidätti useita kymmeniä henkilöitä Petsamossa, Pajakka heidän joukossaan, ja vei heidät kuulusteltavaksi Kemiin. 2. marraskuuta 1939 jutun tutkinnan ottivat johtoonsa Lapin läänin maaherra Kaarlo Hillilä ja Valpon osastopäällikkö Pollari Oulusta. Myös Valpon päällikkö Paavo Säippä saapui Kemiin ja on jopa väitetty että silloinen sisäministeri Urho Kekkonen olisi myös tullut paikalle. Tämä ei luultavasti pidä paikkaansa mutta Kekkosta pidettiin kuitenkin ajan tasalla jutun kehittymisestä.


title: Jalmari Pajakka

text: Pidätettyjen kuulustelut saivat dramaattisen käänteen kun kapteeni Pajakka ammuttiin 4. marraskuuta kuulustelujen yhteydessä. Valpon etsivä Sulo Auer tunnusti ampuneensa Pajakan vahingonlaukauksella ja hänet tuomittiin tästä myöhemmin kahdeksan kuukauden ehdolliseen vankeusrangaistukseen. On kuitenkin esitetty epäilyjä että Pajakan olisi todellisuudessa ampunut vakoilutapauksen vuoksi malttinsa menettänyt Lapin rajavartioston komentaja eversti Oiva Willamo ja Auer olisi ottanut asiassa syyn niskoilleen.


title: Jalmari Pajakka

text: Pajakka ja vääpeli Siltala olivat varmuudella syyllistyneet juopotteluun, komppanian rahojen väärinkäyttöön ja tehtävien laiminlyöntiin. Pajakka oli 1935 avannut ilman lupaa liikekannallepanon koskevan kirjeen ja lokakuussa 1939 hän laiminlöi yleisen liikekannallepanon käynnistämisen Petsamossa. Hän oli tehnyt myös muutoksia tiedusteluraportteihin ja jättänyt ilmoittamatta eteenpäin partioiden rajavyöhykkeellä tekemiä havaintoja.


title: Jalmari Pajakka

text: Pajakka on haudattu Ouluun Intiön hautausmaalle.


title: Jalmari Pajakka

text: Id toimi Suomalais-venäläisen rajakomission jäsenenä vuosina 1928–1933 ja 1935–1938 ja oli Kainuun rajavartioston kunniatuomioistuimen jäsenenä vuosina 1926–1928. Hän toimi Lapin rajavartioston kunniatuomioistuimen puheenjohtajana vuonna 1932 ja varapuheenjohtajana vuosina 1933–1935.


title: Euroopan Grand Prix 2004

text: Euroopan Grand Prix 2004 oli Formula 1 -sarjan osakilpailu, joka ajettiin 30. toukokuuta 2004 Nürburgringilla. Kilpailun voitti Ferrarilla ajanut Michael Schumacher, jolle voitto oli kauden kuudes.


title: Jason Marsden

text: Jason Christopher Marsden (s. 3. tammikuuta 1975 Providence, Rhode Island) on yhdysvaltalainen näyttelijä. Hän syntyi Rhode Islandilla Linda- ja Myles-nimisille vanhemmille. Hän muutti vuonna 1985 perheineen Kaliforniaan, jossa hän opiskeli Laguna Road Elementary Schoolissa.


title: Jason Marsden

text: Marsdenin löysi tuottaja Bud Barth, jonka tukemana hän sai pian kiinnityksen. Hänellä oli vuosina 1986–1988 rooli televisiosarjassa "General Hospital", sitten "The Munsters Todayssa" (1988–1991) ja ääninäyttelijänä "Kummikarhuissa" (1989–1990).


title: Jason Marsden

text: Marsden on saavuttanut menestystä myös elokuvissa, kuten "Troijan sodassa" (1997) ja "How to Make a Monsterissa" (2001). Hän on samanaikaisesti ääninäytellyt muun muassa "Hopon poppoossa" (1995) ja "Leijonakuningas 2:ssa (1998).


title: Jason Marsden

text: Marsden on ollut vuodesta 2004 naimisissa Christy Marsdenin kanssa.


title: Nick Benson

text: Nicholas James "Nick" Benson (s. 8. kesäkuuta 1994) on yhdysvaltalainen lapsinäyttelijä. Hän syntyi Springfieldissä, Missourissa, ja hänellä on kaksi isoveljeä.


title: Nick Benson

text: Benson aloitti uransa pian Floridaan muuttonsa jälkeen vuonna 2001. Suurimman menestyksensä hän on saavuttanut roolillaan Derrick Westerlynä televisiosarjassa "Summerland" (2004–2005).


title: Saint-Denis’n basilika

text: Saint-Denis’n basilika [] on Ranskan pääkaupungin Pariisin esikaupungissa, Saint-Denis’ssä sijaitseva rakennus. Basilikaan on haudattu lähes kaikki Ranskan kuninkaat. Saint-Denis on yksi länsimaiden huomattavimmista katedraaleista.


title: Saint-Denis’n basilika

text: Kirkon historia alkaa Pyhästä Denis’stä, Pariisin ensimmäisestä piispasta ja Ranskan suojeluspyhimyksestä. Legendan mukaan roomalaisten teloitettua hänet Montmartrella vuonna 250 otti pyhimys päänsä ja lähti kävelemään pohjoista Pariisia kohti, kunnes viimein kuoli ja eräs hurskas leski hautasi hänet. 600-luvulla Ranskan merovingikuningas Dagobert I rakennutti ensimmäisen luostarikirkon pyhän Denis’n haudan päälle. Kirkon ympärille rakentuneen kaupungin sekä jatkuvasti kasvavan pyhiinvaeltajavirran vuoksi uusi kirkko kävi kuitenkin 1100-luvulla tarpeelliseksi. Apotti Suger, joka yksi 1100-luvun merkittävimpiä miehiä Ranskassa, otti tehtäväkseen rakentaa vanhan kirkon päälle uuden komean basilikan, josta oli tuleva goottilaisen tyylisuunnan ensimmäinen edustaja.


title: Saint-Denis’n basilika

text: Vanhassa kirkossa oli ennen Sugerin muutosta romaanisen tyylin mukaisesti massiiviset seinämuurit sekä puolikaariholvit, joita kannattelivat matalat, paksut pylväät. Uusi kuori rakennettiin ratkaisevasti erilaiseksi. Sirojen pilareiden ja niiden päällä kulkevien ruoteiden avulla saatiin rakennukselle vankka kivirunko. Näin rakennus pysyi kasassa ilman tiiviitä seinämuureja, ja seinät kyettiin vapauttamaan kannatustehtävästään muun muassa suurille ikkuna- ja lasirakenteille. Koko kirkkoa pystyttiin näin myös korottamaan. Uudesta tilasta tuli koristeellisempi, yhteneväisempi ja ennen kaikkea avarampi ja valoisampi. Koko katedraali vihittiin käyttöön vuonna 1281.


title: Saint-Denis’n basilika

text: Saint-Denis’n uusi kuori oli gotiikan fanfaari, vaikka siinä on luonnollisesti vielä paljon romaanisen tyylin piirteitä. Erityisesti gotiikkaa löytyy kirkon kaksoiskuorikäytävästä. Kauniit värilasi-ikkunat, korkealla katossa näkyvät ruoteet ja suippokaaret tuovat kuorikäytävään selkeän goottilaisen ilmeen, sekä sisätilojen yhteneväisyys ja siellä paljon käytetyt kohtisuorat linjat tulivat sittemmin gotiikan perusperiaatteiksi. Läntisessä julkisivussa sijaitseva ruusuikkuna on ensimmäinen laatuaan ja siitä on otettu malli muun muassa Sacre Coeurin vastaavaan. Kirkon läntinen sisäänkäynti oli ensimmäinen goottilainen portaali, jonka pylväissä oli veistoshahmoja. Saint-Denis’n basilika on toiminut esikuvana suurimmalle osalle Ranskan goottilaisia katedraaleja, esimerkiksi Chartresille ja Pariisin Notre Damelle.


title: Saint-Denis’n basilika

text: Ollessaan yksi kuningasvallan vertauskuvista kirkko joutui Ranskan vallankumouksen aikana kansan tuhoamisvimman uhriksi, jolloin suurin osa upeasta sisustuksesta tuhottiin. Tökerö entisöimisyritys 1800-luvun alussa turmeli katedraalia vielä lisää: sen yhteydessä esimerkiksi pohjoistorniin syntyi pahoja halkeamia, joiden vuoksi se piti purkaa kokonaan. Ensimmäinen onnistunut entistämistyö tehtiin Eugene Viollet-le-Ducin johdolla 1800-luvulla.


title: Kanadan Grand Prix 2004

text: Kanadan Grand Prix 2004 oli Formula 1 -sarjan osakilpailu, joka ajettiin 13. kesäkuuta 2004 Circuit Gilles-Villeneuvella Kanadassa. Kilpailun voitti Ferrarilla ajanut Michael Schumacher, jolle voitto oli kauden seitsemäs. Ferrarin menestystä täydensi toiseksi ajanut Rubens Barrichello. Williamsit ja Toyotat hylättiin sääntöjenvastaisten jarrujen takia. Timo Glock ajoi ensimmäisen GP:nsä tuuraten Giorgio Pantanoa. Glock saavutti pisteitä jo ensimmäisessä kilpailussaan.


title: Rudolf Bultmann

text: Rudolf Karl Bultmann (20. elokuuta 1884 Wiefelstede, Saksa – 30. heinäkuuta 1976) oli saksalainen luterilainen teologi, joka toimi Marburgin yliopiston Uuden testamentin tutkimuksen professorina. Hänet voidaan lukea teologisen eksistentialismin edustajiin.


title: Rudolf Bultmann

text: Bultmann opiskeli teologiaa Tübingenin, Berliinin ja Marburgin yliopistoissa. Hänen opettajiaan olivat mm. Johannes Weiss ja Adolf Jülicher. Bultmann väitteli Paavalin kirjeistä vuonna 1910. Kaksi vuotta myöhemmin hän suoritti habilitaation ja hänestä tuli Marburgin Uuden testamentin eksegetiikan lehtori. Välillä hän opetti lyhyen aikaa Breslaussa ja Gießenissä. Vuonna 1921 hänestä tuli professori Marburgissa. Hän hoiti virkaa vuoteen 1951.


title: Rudolf Bultmann

text: Bultmann tunnetaan muun muassa evankeliumien alkuperän ja synoptisten evankeliumien ongelman tutkijana. Bultmann lanseerasi käsitteen ”myyttien purkaminen”. Hän suhtautui monien evankeliumien kuvaamien tapahtumien historiallisuuteen skeptisesti, ja katsoi, ettei tärkeintä ollut tapahtumien historiallisuus, vaan evankeliumeissa oleva julistus. Bultmannin oppilaisiin kuuluvat muun muassa Ernst Käsemann, Günther Bornkamm, Hannah Arendt ja Helmut Koester.


title: Lancia Prisma

text: Lancia Prisma on Lancian vuosina 1982–1989 valmistama alemman keskiluokan automalli. Lancia Prisma perustuu Fiat Regataan ja oli perimmältään sedan-malli Lancia Deltasta. Kulmikkaasta epämuodikkaasta muotoilustaan huolimatta Prismasta tuli Deltaa suositumpi. Auton korvaajaksi tuli Lancia Dedra vuonna 1989.


title: Lancia Prisma

text: Autosta on myös moderni nelivetoversio Integrale, jossa keskitasauspyörästössä on viskolukko ja takana Torsen. Tässä versiossa moottorina on 2,0 -litrainen 115 hv.


title: Lancia Lybra

text: Lancia Lybra on Lancian vuosina 1999–2005 valmistama ylemmän keskiluokan automalli. Auto perustuu Alfa Romeo 156:n pohjalevyyn ja malli edustaa samanlaista matalaprofiilista muotoilua kuin edeltäjänsä Lancia Dedrakin. Dedran tavoin Lybra on saatavan sedanina ja farmarina, joka tunnetaan nimellä Lybra SW.


title: Lancia Lybra

text: Auton muodot on suunnitellut Centro Stile Lancia, toisin kuin edelliset mallit, jotka ovat olleet ulkopuolisten suunnittelutoimistojen käsialaa. Esittelyn jälkeen Lancian kulmikkaat muodot poistuivat lopullisesti ja tilalle tuli pyöreyttä. Muotoiluvaikutteita on otettu vanhoista malleista, kuten Lancia Aureliasta ja Lancia Appiasta. Lybra valmistettiin Rivaltan tehtaalla lähellä Torinoa.


title: Jordan Sigalet

text: Jordan Sigalet (s. 19. helmikuuta 1981) on kanadalainen jääkiekkovalmentaja ja uransa lopettanut jääkiekkomaalivahti.


title: Jordan Sigalet

text: Sigalet pelasi kaudet 1999–2001 BCHL-junioriliigan Victoria Salsassa. Jälkimmäisellä kaudella hän oli voittamassa sarjan mestaruutta. Hyvin otteidensa ansiosta Boston Bruins varasi hänet NHL:ään ja hän sai stipendin Bowling Greenin osavaltionyliopistoon. Sigalet pelasi yliopiston Falcons-joukkueessa 2001–2005.


title: Jordan Sigalet

text: Keväällä 2003 Sigalet huomasi olevansa turta usein aamuisin eikä raajat toiminut vielä päivälläkään. Hän kävi läpi useita testejä, ja hänellä diagnisoitiin MS-tauti. Hän aloitti heti taudin etenemistä hidastavan lääkityksen ottamisen mutta ei julkistanut sairauttaan. Lopulta yhdeksän kuukautta diagnoosin jälkeen, joulukuussa 2003 Sigalet kertoi taudistaan. Seuraavalle kaudella hän palasi Bowling Greeniin ja pelasi parhaan yliopistokautensa. Hän oli kauden jälkeen ehdolla ESPN:n jakamaan ESPY-palkintoon vuoden parhaasta paluusta.


title: Jordan Sigalet

text: Sigalet pelasi yliopistouransa jälkeen kolme kautta Boston Bruinsin organisaatiossa, pääasiassa AHL:n Providence Bruinsissa. Tuona aikana hänet kutsuttiin kolmesti ylös NHL:ään. Sigalet sai ainoat peliminuuttinsa NHL:ssä 7. tammikuuta 2006, kun hän pääsi korvaamaan loukkaantuneen Andrew Raycroftin 43 sekunniksi ottelussa Tampa Bay Lightningiä vastaan. Pelattuaan kolme kautta Bruinsissa Sigalet siirtyi Eurooppaan. Hän pelasi kauden aikana sekä Vysšaja Ligan Rubin Tjumenissä että Itävallan pääsarjan Vienna Capitalsissa. Hän lopetti uransa kauden jälkeen.


title: Jordan Sigalet

text: Uransa jälkeen Sigalet piti yksityistunteja Pro Formance Goalie Schoolissa. Hänet palkattiin kaudelle 2010–2011 WHL-juniorisarjan Everett Silvertipsin maalivahtivalmentajaksi. Seuraavalle kaudelle hän siityi AHL-joukkue Abbotsford Heat maalivahtivalmentajaksi.


title: Tünde Vaszi

text: Tünde Vaszi (s. 18. huhtikuuta 1972) on unkarilainen yleisurheilija, joka on menestynyt parhaiten pituushypyssä.


title: Tünde Vaszi

text: Vaszi voitti EM-pronssia vuonna 2002 sekä oli 2001 MM-kisoissa neljäs ja 2004 olympiakisoissa kahdeksas.


title: Tünde Vaszi

text: Vaszi voitti Unkarin pituushyppymestaruuden vuosina 2002, 2005 ja 2006. Hänet valittiin vuoden unkarilaiseksi yleisurheilijaksi vuonna 2003.


title: Mulla Sadra

text: Mulla Sadra () eli Sadr al-Din al-Shirazi (n. 1571–1640) oli persialainen filosofi, joka johti iranilaisen kulttuurin renessanssia 1600-luvulla.


title: Mulla Sadra

text: Sadra edusti filosofi-mystikkojen illuminationistista Ishraghi-koulukuntaa. Hänen filosofiaansa kutsutaan myös nimellä "transsendentti teosofia" eli "al-hikmat al-muta’liyah". Sadra käsitteli teoksissaan usein varsinkin olemassaoloa.


title: Seesamtie

text: Seesamtie () on yhdysvaltalainen lasten televisiosarja. Se on voittanut useita Daytime Emmy- ja Emmy-palkintoja. Sarjassa Jim Hensonin luomat Muppet-hahmot opettavat lapsille lukemista, laskemista ja muita käytännön asioita tarinan ja laulun keinoin.


title: Seesamtie

text: Seesamtietä on esitetty Yhdysvalloissa vuodesta 1969. Vuoteen 2008 mennessä jaksoja oli esitetty noin 4 180 kappaletta. Ohjelmaa on tehty 39 tuotantokautta. "Seesamtie" on yksi Yhdysvaltain pisimpään esitettyjä televisiosarjoja.


title: Seesamtie

text: "Seesamtie" on myös kansainvälisesti suosittu. Alkuperäisiä jaksoja on esitetty noin 120 eri maassa. Se on voittanut 109 Emmy-palkintoa, enemmän kuin mikään muu televisiosarja.


title: Seesamtie

text:
Suomessa jaksoja esitti Yle TV2 -kanava vuosina 1997–2000.Lisäksi: Mari Vainio, Mirjami Heikkinen, Heljä Heikkinen, Pasi Mäkelä, Annamari Metsävainio, Leena Liimatainen, Ulla Renko, Päivi Granström, Anna-Liisa Vihko, Markus Bäckman, Matti Holi, Mikko Pettinen, Topi Lehtipuu
Jälkiäänitetyn kansainvälisen osuuden lisäksi sarjan suomalaisen version jaksojen alussa ja lopussa oli Suomessa tehty studio-osuus, jossa esiintyi kuopiolainen Alfa-nukke. Osuuden käsikirjoittajina olivat muun muassa Eppu Nuotio, Marko Kilpi ja Jukka Itkonen, ja ohjelmaa tuotti Marita Porrassalmi.


title: Daniel Díaz

text: Daniel Alberto ”Cata” Díaz (s. 13. maaliskuuta 1979 San Fernando del Valle, Catamarcan maakunta, Argentiina) on argentiinalainen jalkapalloilija, pelipaikaltaan keskuspuolustaja. Hän edustaa espanjalaista Getafea.


title: Daniel Díaz

text: Díaz aloitti ammattiuransa Rosario Centralissa vuonna 2000 ja pelatessaan Boca Juniorsissa vuosina 2005–2007 hän oli mukana voittamassa useita mestaruuksia. Kesällä 2007 Díaz siirtyi noin neljällä miljoonalla eurolla espanjalaisseura Getafeen, joka voitti tarjouskilpailussa Sevillan ja Betisin. Hänellä on myös Italian kansalaisuus.


title: Daniel Díaz

text: Díaz on pelannut myös Argentiinan maajoukkueessa. Hän kuului joukkueen kokoonpanoon vuoden 2007 Copa Américassa, jossa hän pelasi yhden ottelun.


title: Daniel Díaz

text: Díaz kastettiin Daniel Albertoksi argentiinalaispuolustaja Daniel Passarellan mukaan. Lempini Cata puolestaan tulee hänen kotimaakuntansa Catamarcan nimestä.


title: Raul Falin

text: Raul Falin (4. maaliskuuta 1918 – 28. elokuuta 1981) oli suomalainen moottoriurheiluvaikuttaja. Hän sai surmansa Jyväskylän suurajoissa sattuneessa onnettomuudessa 28. elokuuta 1981. Falin oli kuollessaan AKK:n puheenjohtaja ja oli toiminut virassa 14 vuotta. Hän osallistui kaksi kertaa Monte Carlo -ralliin vuosina 1951 ja 1952. Falin oli myös Pohjoismaiden autourheiluliiton puheenjohtaja ja hän toimi Kansainvälisen autourheiluliiton FISA:n valtuustossa Suomen edustajana.


title: Raul Falin

text: Falinin kuolemaan johtanut onnettomuus tapahtui vuoden 1981 Jyväskylän suurajojen neljännellä, Ehikin erikoiskokeella, Jämsänkosken pohjoispuolella. Itävaltalainen ralliautoilija Franz Wittman ajoi erikoiskokeen maaliin täyttä vauhtia eikä huomannut maalimerkkiä. Hän havahtui vasta 220 metriä maalilinjan jälkeen havaittuaan ajanottajien pakettiauton, jonka vierellä tien puolella seisoivat Raul Falin ja Suomen rallicross-toiminnan johtomiehiin kuulunut Boris Rung. Wittmanin jarrutus ei riittänyt pysäyttämään ralliautoa, vaan se liukui vähän sivuttain eteenpäin. Auton peräosa osui Faliniin lennättäen tämän 15 metrin päähän. Boris Rung ehti reagoida auton tuloon sen verran, että pyrki pakettiauton taakse suojaan. Hän ei ehtinyt suojaan, vaan Falinin sinkoutuva ruumis kaatoi hänet tielle.


title: Alice Miller

text: Alice Miller (alk. Alicja Englard; 12. tammikuuta 1923 Piotrków Trybunalski, Łódźin voivodikunta, Puola – 14. huhtikuuta 2010 Saint-Rémy-de-Provence, Ranska) oli psykologi ja kirjailija, joka keskittyi työssään lasten kaltoinkohteluun ja sen aikuisiässä ilmeneviin seurauksiin.


title: Alice Miller

text: Alicja Englard syntyi assimiloituneeseen juutalaisperheeseen. Perhe muutti Keski-Puolan Piotrków Trybunalskista sittemmin Varsovaan, jossa tytär kirjoitti ylioppilaaksi 17-vuotiaana vuonna 1940. Natsien miehitettyä Varsovan syyskuussa 1939 perhe joutui vuotta myöhemmin perustettuun Varsovan gettoon, mutta Alicja onnistui pääsemään getosta ja asettumaan väärän henkilöyden turvin asumaan Varsovan ns. arjalaisiin kaupunginosiin erään kristityn perheen hoiviin. Hän kävi silloin tällöin salaa getossa viemässä ruokaa perheelleen mutta ei pystynyt estämään heidän surmaamistaan. Itse hän selvisi hengissä sekä piileskelystä että vuonna 1944 puhjenneesta Varsovan kansannoususta.


title: Alice Miller

text: Sotavuosina hän opiskeli kirjallisuustiedettä ja filosofiaa Varsovan salaisessa yliopistossa () ja sodan päätyttyä Łódźin yliopistossa.


title: Alice Miller

text: Sveitsiläisten sodanjälkeisen avustusohjelman turvin hän saattoi muuttaa Baseliin vuonna 1946. Hän väitteli filosofian, psykologian ja sosiologian tohtoriksi Baselin yliopistossa vuonna 1953. Tänä aikana hän meni naimisiin ja muutti nimensä Alice Milleriksi.


title: Alice Miller

text: Alice Miller opiskeli ja työskenteli psykoanalyysin parissa seuraavat 20 vuotta, kunnes 1973 alkoi kirjata ylös ajatuksiaan lapsen psykologisesta kehittymisestä. Hänen kolme ensimmäistä kirjaansa julkaistiin 1980-luvun taitteessa. Niissä hän toi tärkeimmän panoksensa "mustasta pedagogiikasta" () käytyyn keskusteluun.


title: Alice Miller

text: Vuonna 1979 Miller lopetti psykoanalyysin harjoittamisen ja jatkoi työtään kirjoittamisen ja opettamisen parissa.


title: Alice Miller

text: Vuonna 1986 Miller oli elämäntyönsä perusteella ehdolla Janusz Korczakin kirjallisuuspalkinnon saajaksi.


title: Alice Miller

text: Vuonna 1988 Miller erosi psykoanalyyttisesta yhdistyksestä ja sen sveitsiläisestä jäsenjärjestöstä, koska oli tullut siihen tulokseen, että psykoanalyysi on rakennettu estämään potilaan lapsuuden aikaisten traumojen emotionaalinen (tunteiden tasolla tapahtuva) kohtaaminen. Millerin mukaan analyysin rakenne pohjautuu siihen, että Sigmund Freud ei koskaan uskaltanut itse kohdata omaa traumaattista menneisyyttään ja näin hänen oli pakko estää se potilailtaankin ("Karkotettu tieto", "Murra vaikenemisen muuri").


title: Alice Miller

text: Alice Millerin puoliso oli puolalaissyntyinen sosiologi Andrzej (Andreas) Miller (26.5.1923–24.7.1999). Pariskunnalla oli kaksi lasta, Martin ja Julika. Avioliitto päättyi eroon 1960-luvun puolessavälissä.


title: Sebastian Ahlgren

text: Sebastian Ahlgren (s. 14. huhtikuuta 1971 Turku) on suomalainen iskelmälaulaja, joka kruunattiin 1993 Tangomarkkinoiden Tangokuninkaaksi ensimmäisenä romanina. Hänellä on vaimo nimeltä Anri ja neljä lasta.


title: Sebastian Ahlgren

text: Ahlgren debytoi levylaulajana vuonna 1992, jolloin Matti ja Teppo tuottivat hänen singlensä ”Juoskaa hevoset”. Seuraavana vuonna hän voitti Tangokuninkuuden ja levytti kaksi albumia: yhteislevyn tangokuningatar Merja Raskin kanssa ja eponyymin sooloalbumin. Vuonna 1994 ilmestyi toinen sooloalbumi "Kuutamoyö". Vuonna 1999 julkaistiin albumi "Peluri" ja vuonna 2002 Toivo Kärjen sävellyksiä sisältänyt "Sebastian Ahlgren".


title: Gammelbacka

text: Gammelbacka on yksi Porvoon kaupunginosista. Se sijaitsee noin kolmen kilometrin päässä Porvoon keskustasta lounaaseen. Gammelbacka on suurimmalta osin tiheään asuttua kerrostaloaluetta. Vielä 1980-luvun lopulla Gammelbackan monitoimitalossa oli myös paikallisen poliisin toimipiste, josta käsin suoritettiin muun muassa jalkapartioita poliisikoiran kanssa. Gammelbacka kuului ennen vuoden 1997 kuntaliitosta Porvoon maalaiskuntaan. Kylässä toimii vuonna 2013 perustettu Gammelbackan kartanoseutuyhdistys ry (), joka pyrkii kehittämään Gammelbackan kaupunginosaa sekä parantamaan sen viihtyisyyttä.


title: Gammelbacka

text: Kaupunginosalla on myös epävirallinen suomenkielinen slanginimi "Kamppula".


title: Gammelbacka

text: Gammelbacka oli alun perin vanha tila ja kartano, jonka perinteet ulottuivat 1500-luvulle. Vuonna 1732 Gammelbackan osti Magnus Vilhelm Sprengtporten, ja omistus siirtyi vuorostaan hänen pojilleen Jacob Magnus Sprengtportenille och Göran Magnus Sprengtportenille 1700-luvun lopulla. 1800-luvun alussa Gammelbacka siirtyi von Bornin aatelissuvulle. Myöhemmin kartano on kuulunut suvuille Björkenheim, Eklund ja Eklöf. Vuonna 1956 Eklöfin perhe perusti yhtiön, jonka tehtävä oli hoitaa tila, mutta jo vuonna 1964 yhtiön osakkeet siirtyivät silloiselle Porvoon maalaiskunnalle ja Helsingin Asuntokeskuskunta Hakalle, jotka pyysivät Alvar Aallon arkkitehtitoimistoa suunnittelemaan nykyinen Gammelbackan kaupunginosaa. Gammelbackan kartanon kulttuurihistoriallinen päärakennus tuhoutui palossa vuonna 1974. Päärakennuksen muutostyöt oli suunnitellut Carl Ludvig Engel 1840-luvulla. Rakennuksessa oli ennen paloa ehtinyt lyhyen ajan toimia venäläisten maastamuuttajien vanhainkoti. Engelin piirtämän navetan kivimuuri on edelleen paikallaan palaneen kartanon vieressä. Gammelbackassa on nykyään useita tuhansia asukkaita ja henkilöt, joiden äidinkieli on muu kuin suomi tai ruotsi muodostavat 13 % väestöstä. Ruotsinkielisiä on n. 35% väestöstä ja suomenkielisiä n. 50%.


title: Gammelbacka

text: Gammelbackaan liittyviä kuuluisia henkilöitä ovat mm. Ruotsin pääministeri Olof Palme, jonka isoäiti varttui alueella, kirjailija Barbara Winckelmann, jonka kirjojen tapahtumat osittain sijoittuvat Gammelbackan kartanoon, ja laulaja Kirill (Kirka) Babitzin, jonka isoäiti asui venäläisessä vanhainkodissa ennen paloa 1974.


title: Gammelbacka

text: Gammelbackan julkiset liikenneyhteydet ovat linja-autot nro. 1, 2 ja 5 . Gammelbackan keskuksessa on ostoskeskus, jossa on mm. kauppa , apteekki , kioski , parturikampaamo, aasialais-afrikkalais-venäläinen ruokakauppa sekä baari . Alueella on myös toinen baari sekä kouluja, päiväkoteja, kirjasto , monitoimitalo, urheilukenttiä, polttoaineen jakeluasema , seurakuntatalo , pizzeria sekä aidattu koirapuisto . Gammelbacka sijaitsee meren rannalla, ja siellä on pienvenesatama .


title: Gammelbacka

text: Gammelbackan puro, jota kutsutaan myös nimellä Storängsbäcken, laskee Gammelbackan pienvenesataman kohdalle, Porvoonjoen suulle. Puro saa alkunsa Kuninkaanportin ja Ernestasin metsistä, josta se kiemurtelee Eestinmäen kautta Gammelbackan rakennetun taajaman ja puistoalueen läpi. Pituutta purolla on noin seitsemän kilometriä. Gammelbackan puroon on istutettu meritaimenia, ja se on kunnostettu vuonna 2014.


title: Gammelbacka

text: Osa Gammelbackan metsästä on historiallista kartanon puistometsää, jossa kasvaa erilaisia istutettuja puulajeja. Suuri osa puistometsästä on havupuuvaltaista, mutta siellä on myös muita metsätyyppejä, kuten mm. tammia, lehmuksia, lehtikuusia ja pähkinäpensaita. Gammelbackan kartanon puistometsä kuuluu Porvoon kansalliseen kaupunkipuistoon ja se on suosittu ulkoilu- ja virkistysalue. Puistometsä sijaitsee Gammelbackan ja Hamarin välisellä metsäalueella. Suurimmat puut puistossa on todennäköisesti istutettu 1800-luvun puolivälissä.


title: Gammelbacka

text: Puistometsässä on paljon polkuverkostoja ja siellä sijaitsee noin kilometrin pituinen luontopolku, joka rakennettiin vuosina 2006-2007 osana Porvoon seudun 4H-yhdistyksen Lumo –luontopolkuja ja metsäosaamista -hanketta. Luontopolun varrella sijaitsee vuonna 1854 rakennettu Gammelbackan metsälampi. Polun varrelle pystytetyt rastipisteet ovat tarkoitettu lähinnä koulujen opetuskäyttöön, joiden teemoina ovat vuodenajat sekä metsänhoito. Rastiteemoja on neljä. Jokaisessa teemassa on kymmenen rastia. Rastien aiheina ovat esimerkiksi kasvillisuus, sienet, eläimet ja metsän virkistyskäyttö. Luontopolun varrella on lyhyempi puulajipolku. Puulajipolun varrelle on merkitty 17 puulajia.


title: Gammelbacka

text: Gammelbackan pienvenesataman läheisyydessä on Bäckaksen luonnonhiekkaranta, mutta se ei ole virallinen uimaranta. Rannalla on jäljellä kartanon laiturin jäänteet.


title: Gammelbacka

text: Luontopolku yhdistyy kahden kilometrin pituiseen Hamarin kuntorataan, jonka varrella on Hamarin urheilukenttä sekä noin 40 metriä korkea hyvät merinäköalat tarjoava Gammelbackan tornivuori (), josta näkee Hamarin rannan, Sahasaaret, Sikosaaren sekä Kråkön. Tornivuoren etelärinteellä on kaksi pronssikautista kiviröykkiötä. Gammelbackan luontopolku yhdistyy Uddaksen harjoitusraviradan ja hevostallin ohitse myös Kokonniemen kuntorataan, joka tarjoaa kolmen tai viiden kilometrin ulkoilureitit. Gammelbakan hävinnyt kartano on yksi kahdeksasta Porvoon kansallisen kaupunkipuiston kävelyreiteistä. Reitin pituus on 4km ja siinä on 33 kohdetta, jotka kertovat kartanon alueen historiasta.


title: Ismo Dunderberg

text: Ismo Olavi Dunderberg (s. 17. kesäkuuta 1963 Helsinki) on Helsingin yliopiston Uuden testamentin eksegetiikan professori. Hän on toiminut kyseisessä virassa vuoden 2008 alusta lähtien. Dunderberg nimitettiin Helsingin yliopiston Uuden testamentin eksegetiikan dosentiksi 1994. Teologian tohtoriksi hän oli väitellyt aiemmin samana vuonna. Dunderberg on työskennellyt Suomen Akatemian tutkijana 1995–2003. Vuosina 2003–2007 hän toimi Helsingin yliopiston Uuden testamentin eksegetiikan professorin viransijaisena.


title: Ismo Dunderberg

text: Johanneksen evankeliumi, gnostilaisuus ja varhaiskristillisyys ovat Dunderbergin keskeisimpiä aloja.


title: Ismo Dunderberg

text: Dunderberg valittiin Suomalaisen Tiedeakatemian jäseneksi vuonna 2011.


title: John W. Foster

text: John Watson Foster (2. maaliskuuta 1836 – 15. marraskuuta 1917) oli yhdysvaltalainen kenraali ja diplomaatti.


title: John W. Foster

text: Foster palveli pohjoisvaltioiden kenraalina Yhdysvaltain sisällissodassa ja sodan jälkeen journalistina. Hän toimi Yhdysvaltain suurlähettiläänä Meksikossa 1873–1880, Venäjällä 1880–1881 ja Espanjassa 1883–1885 sekä ulkoministerinä presidentti Benjamin Harrisonin hallinnossa vuosina 1892–1893.


title: Sauvosaaren urheilupuisto

text: Sauvosaaren urheilupuisto on Kemissä Sauvosaaressa sijaitseva urheilualue. Urheilupuiston takakenttä toimii Veikkausliigassa pelaavan PS Kemin kotikenttänä. Takakentällä on 1 880 ja etukentällä 1 200 katsomopaikkaa.


title: Sauvosaaren urheilupuisto

text: Takakentän kokonaiskapasiteetti vuonna 2015 oli 4 500 katsojaa. Pääkatsomossa on 1 100 ja vastakkaisessa aurinkokatsomossa 780 kuppipenkillistä paikkaa. Toisessa päädyssä on pieni istumakatsomo ja murskepintainen seisomakatsomo. Kentän reunalla on myös VIP-tilat ja kuuluttamo. Stadion on valaisematon.


title: Sauvosaaren urheilupuisto

text: Ensimmäisellä Veikkausliiga-kaudella 2016 takakentälle valmistui uusi katettu katsomo, jossa on kuppi-istuimet 1 100 hengelle. Lisäksi vastapäiseen, merenpuoleiseen katsomoon kiinnitettiin noin tuhat kuppi-istuinta. Uusi katsomo oli kolmikantainen hanke, jonka Ammattiopisto Lappia toimitti, Kemin kaupunki rakennutti ja jota seurat, ensisijaisesti PS Kemi, käyttävät. Keskeisenä rakennusmateriaalina käytettiin CLT-levyjä, eli ristikkäin liimattuja puulevykerroksia. Tuotantoon, elementtien kokoamiseen ja pintakäsittelyyn osallistui Lappian opiskelijoita Kemin ja Tornion rakennusaloilta. Kuppi-istuimet kiinnitettiin talkoovoimin sekä uuteen katsomoon että vanhaan merenpuoleiseen katsomoon. Huhtikuussa 2017 ilmoitettiin, että pääkatsomon budjetti ylittyi yli 200 000 eurolla.


title: Sauvosaaren urheilupuisto

text: Takakenttä ei nykyisellään täytä Suomen Palloliiton Veikkausliigakentälle asettamia vaatimuksia. Kenttä on esimerkiksi keväisin pelikelvoton, valaistus puuttuu ja katsojakapasiteetti on liian matala. Takakentälle kaavaillaan muun muassa lämmitettyä tekonurmea ja valaistusta. Lisäksi merenpuoleiselle pitkälle sivulle on suunniteltu vähintään 500 paikkaista katettua katsomoa, jotta stadionilla olisi vähintään 1 500 katettua paikkaa. Töiden on arvioitu ajoittuvan vuosiin 2019–2021, mikäli Kemin kaupunginvaltuusto suhtautuu hankkeeseen myönteisesti. Remontin kustannusarvio liikkuu 3–4 miljoonan välillä.


title: Sauvosaaren urheilupuisto

text: Sauvosaaren urheilupuiston takakentän yleisöennätys on kaudella 2016 pelatusta jalkapallon Veikkausliigan ottelusta PS Kemi–RoPS, jolloin ottelua seurasi 3 976 katsojaa.


title: Sauvosaaren urheilupuisto

text: Sauvosaaren urheilupuiston etukentän yleisöennätys on kaudella 1970 pelatusta jalkapallon Mestaruussarjan ottelusta Into–HIFK, jolloin ottelua seurasi 3 947 katsojaa.


title: Yhdysvaltain Grand Prix 2004

text: Yhdysvaltain Grand Prix 2004 oli Formula 1 -sarjan osakilpailu, joka ajettiin 20. kesäkuuta 2004 Indianapolisin radalla Yhdysvalloissa. Kilpailun voitti Ferrarilla ajanut Michael Schumacher, jolle voitto oli kauden kahdeksas. Ferrarin menestystä täydensi toiseksi ajanut Rubens Barrichello. Kilpailussa nähtiin myös vakava onnettomuus, jossa Ralf Schumacher ajoi perä edellä seinään radan ovaaliosuudella takarenkaan puhjettua. Ralf Schumacher loukkaantui ja palasi radoille vasta Kiinan GP:ssä syksyllä.


title: Siegfried Lowitz

text: Siegfried Lowitz (alk. Siegfried Wodolowitz) (22. syyskuuta 1914 Berliini – 27. kesäkuuta 1999 München) oli saksalainen näyttelijä, joka tuli tunnetuksi komisario Erwin Kösterin roolista televisiosarjassa "Vanha Kettu". Lowitz valmistui Mainzin lyseosta ja sen jälkeen hän kävi näyttelijäopintonsa Frankfurtissa. Teatteridebyyttinsä hän teki vuonna 1934, jolloin hän oli 20-vuotias. Vuosina 1968-1978 hän näytteli Baijerin osavaltion teatterissa. Vuonna 1977 hän alkoi näytellä sarjassa Vanha Kettu, jossa hän näytteli vuoden 1985 loppuun. Hän näytteli myös monissa elokuvissa.


title: Siegfried Lowitz

text: Lowitz osallistui toiseen maailmansotaan Wehrmachtin 7. panssaridivisioonassa haavoittuen vuonna 1943.


title: John M. Clayton

text: John Middleton Clayton (24. heinäkuuta 1796 Dagsboro, Delaware – 9. marraskuuta 1856 Dover, Delaware) oli yhdysvaltalainen poliitikko ja lakimies Delawaresta. Hän edusti whig-puoluetta, tätä seurannutta oppositiopuoluetta sekä jacksonien vastustajia.


title: John M. Clayton

text: Clayton valittiin Delawaren osavaltion edustajainhuoneeseen vuonna 1824 ja osavaltion ulkoministerinä hän toimi 1826–1828. Hän istui senaatissa vuosina 1829–1836, jonka jälkeen hän otti vastaan nimityksen Delawaren korkeimman oikeuden puheenjohtajaksi vuonna 1837. Hänet valittiin uudelleen senaattiin vuonna 1845, jossa hän vastusti Meksikon–Yhdysvaltain sotaa. Hän erosi vuonna 1849 ottaakseen vastaan nimityksen ulkoministeriksi presidentti Zachary Taylorin hallitukseen, jossa hän oli mukana vuoteen 1850 saakka. Ulkoministerinä Clayton neuvotteli Claytonin-Bulwerin sopimuksen Britannian kanssa. 1853 Clayton palasi senaattiin ja oli senaatissa aina kuolemaansa 1856 saakka.


title: John M. Clayton

text: Clayton oli aikalaistensa mukaan yksi senaatin parhaista puhujista ja väittelijöistä.


title: Isolde Kostner

text: Isolde Kostner (s. 20. maaliskuuta 1975 Bolzano) on italialainen alppihiihtäjä ja kolminkertainen olympiamitalisti. Hän kilpaili pääasiassa syöksylaskussa ja super-G:ssä.


title: Isolde Kostner

text: Kostner oli yksi maansa tähtiä ajalla 1994–2002. Hän voitti sinä aikana olympialaisista kaksi pronssia ja yhden hopean. MM-kilpailuista tuli maailmanmestaruus 1996–1997 ja hopea 2001.


title: Isolde Kostner

text: Kostner voitti urallaan 15 maailmancupin osakilpailua. Hän voitti myös syöksycupin vuosina 2001 ja 2002.


title: Isolde Kostner

text: Kostner on italialaisen taitoluistelija Carolina Kostnerin kummitäti.


title: Kauniaisten keskuskenttä

text: Kauniaisten keskuskenttä on Kauniaisissa sijaitseva yleisurheilu- ja jalkapallostadion. Stadion toimii Ykkösessä pelaavan GrIFK:n kotikenttänä. Stadionin pääkatsomon kapasiteetti on 500 katsojaa.


title: Kauniaisten keskuskenttä

text:
Kauniaisten keskuskentällä oli alun perin luonnonnurmi, joka vaihdettiin tekonurmeksi vuonna 2014.
Aikaisemmin, 1970–1980-lukujen taitteessa juoksuratojen päällysteenä oli kumiasfaltti ja talvisin ne jäädytettiin kuntoluistelua varten. Juoksuratojen nykyinen Tartan-pinnoite on asennettu vuonna 1996. Kentän nurmi on perustettu niin sanottuun hiekkamonttuun ja sen keskialue on täytetty vettäläpäisevälle savipitoisella multamaalla (noin 50 cm). Kentälle asennettiin automaattinen kastelujärjestelmä vuonna 2001.


title: Jay Cutler

text: Jay Cutler (oik. Jason Isaac Cutler 3. elokuuta 1973 Sterling, Massachusetts), on yhdysvaltalainen kehonrakentaja.


title: Jay Cutler

text: Cutler työskenteli alkuun rakennusalalla perheyrityksessä Cutler Bros. Harjoittelun hän aloitti jo 18-vuotiaana. Ensimmäisen kilpailunsa hän kävi vuonna 1992, kun hän otti osaa Gold's Gym Worcester Bodybuilding Championshipsiin, jossa hän sijoittui toiselle sijalle. Nykyään Cutler asuu Las Vegasissa yhdessä vaimonsa Kerryn kanssa.Vuosina 2001, 2003, 2004, 2005 ja 2008 Cutler sijoittui toiseksi Mr. Olympia kisoissa. Vuotta 2008 lukuun ottamatta kyseisinä vuosina ykköseksi nousi Ronnie Coleman. Mr. Olympia 2008 -kisassa Cutler jäi toiseksi Dexter Jacksonin viedessä voiton.


title: Jussi Kujala

text: Jussi Kujala voi viitata


title: Hatem Ben Arfa

text: Hatem Ben Arfa (, s. 7. maaliskuuta 1987 Clamart, Ranska) on tunisialaista sukujuurta omaava ranskalainen jalkapalloilija. Hän edustaa Ranskan Ligue 1:ssa Paris Saint-Germainia ja pelaa myös Ranskan maajoukkueessa.


title: Hatem Ben Arfa

text: Ben Arfa pelaa yleensä joko laiturina tai keskikentällä hyökkäävässä roolissa.


title: Hatem Ben Arfa

text: Olympique Lyonnais'n riveissä pinnalle noussut Ben Arfa teki todellisen läpimurtonsa Ranskan jalkapalloeliittiin kaudella 2007-08, jolloin hän oli päävalmentaja Alain Perrinin luottomies avauskokoonpanossa. Samalla kaudella Ben Arfa sai näyttömähdollisuuksia myös Ranskan maajoukkueessa, mutta EM-kisoihin 2008 Raymond Domenech ei miestä kelpuuttanut.


title: Hatem Ben Arfa

text: Kesällä 2008 Ben Arfa jätti Lyonin neljän mestaruuskauden jälkeen ja siirtyi 12 miljoonan euron siirtosummalla Olympique de Marseilleen.


title: Hatem Ben Arfa

text: Hatem Ben Arfalla oli mahdollisuus edustaa maajoukkuetasolla myös Tunisiaa, mutta hän päätti kuitenkin edustaa Ranskaa. Ranskan maajoukkueessa Ben Arfa debytoi vuonna 2007. Hän oli myös voittamassa alle 17-vuotiaiden EM-kultaa Ranskan riveissä vuonna 2004.


title: Pukinmäen liikuntapuisto

text: Pukinmäen liikuntapuisto sijaitsee Helsingin Pukinmäen kaupunginosassa sijaitsevalla Kenttätiellä. Se toimi jalkapalloseura PK-35:n kotikenttänä kauden 2008 loppuun asti. Virallisen nimensä ohella kenttä tunnetaan varsin yleisesti "Pukinmäen urheilupuistona".


title: Pukinmäen liikuntapuisto

text: Nykyistä liikuntapuistoa edeltänyt Pukinmäen urheilukenttä valmistui 1930-luvun alkuvuosina. Siihen asti paikalliset urheilukilpailut järjestettiinkin Pukinmäen ja Tapaninkylän hiekkateillä. Vanhan kentän rata oli poikkeuksellisen lyhyt, vain 350-metrinen. Nykyinen urheilupuisto rakennettiin vanhan kentän päälle 1980-luvun lopussa.


title: Pukinmäen liikuntapuisto

text: Vaikka liikuntapuiston ykkösnurmen katsojakapasiteetti on vain noin 2000 paikkaa, kentän yleisöennätys on 3 735 katsojaa. Se on peräisin Veikkausliigan paikallisottelusta PK-35–HJK kaudelta 1998.


title: Pukinmäen liikuntapuisto

text: Kaupunki rakennutti Pukinmäen liikuntapuistoon uuden huoltorakennuksen vuonna 2001. Kustannuksiltaan huoltorakennus oli 900 000 euroa.


title: Harold Whitlock

text: Hector Harold Whitlock (16. joulukuuta 1903 – 27. joulukuuta 1985) oli brittiläinen yleisurheilija, joka kilpaili 50 kilometrin kävelyssä.


title: Harold Whitlock

text: Whitlock voitti olympiakultaa vuoden 1936 kesäolympialaisissa Berliinissä ajalla 4.30.42. Hän siirtyi kilpailun kärkeen 33 kilometrin kohdalla ja pysyi loppuun saakka ensimmäisenä vaikka oksenteli useita kertoja 38:n ja 43 kilometrin välillä.


title: Harold Whitlock

text: Ammatiltaan Whitlock oli automekaanikko.


title: Markku Hurme

text: Markku Hurme (s. 12. lokakuuta 1972) on suomalainen pelaajauransa lopettanut jääkiekkoilija.


title: Markku Hurme

text: Hurme pelasi neljä kautta Karhu-Kissoissa I-divisioonassa vuosina 1991–1994 ennen SM-liigadebyyttiään kaudella 1994–1995 Helsingin HIFK:ssa, jossa hän iski ensimmäisellä kaudellaan tehot 1 + 3. Hän voitti myös ensimmäisenä HIFK tulokkaana joukkueensa maali- ja pistepörssin playoffeissa samaisena vuonna tehoin 1+0. Hurme oli myös voittamassa HIFK:lle mestaruutta kaudella 1997–1998. Hän pelasi samassa ketjussa Olli Jokisen ja Mika Kortelaisen kanssa.


title: Markku Hurme

text: Sen jälkeen hän on edusti kuusi kautta Espoon Bluesia, jossa pelasi myös pisteiden valossa parhaan kautensa 2002–03 tehoin 22+17=39. Bluesissa hän toimi myös joukkueensa kapteenina ja varakapteenina. Hurme siirtyi Turun Palloseuraan vuonna 2007 yhden kauden sopimuksella. Pelaajana hän ei pahemmin paistatellut parrasvaloissa, mutta muistetaan erityisesti arvostettuna joukkuepelaajana ja tasaisena pistenikkarina. Olli Jokisen mukaan Hurme oli erittäin aliarvostettu pelaaja, pienikokoinen mutta fyysinen ja hyvä luistelemaan. Jokinen kehui Hurmeen pelisilmää erinomaiseksi.


title: Markku Hurme

text: Peliuran jälkeen Hurme on työskennellyt juniorikiekkoilun parissa.


title: Lännen Tractors

text: Lännen Tractors Oy on loimaalainen maarakennuskoneita valmistava yritys. Se työllistää noin 150 henkilöä Suomessa ja Ruotsissa.


title: Lännen Tractors

text: Yritys suunnittelee, valmistaa ja markkinoi itse Lännen-monitoimikoneita ja Watermaster-imuruoppaajia sekä Ruotsissa Skellefteåssa saman yhtiön omistamalla tehtaalla valmistettuja Lundberg-kiinteistönhoitokoneita. Lisäksi yhtiö markkinoi Suomessa ruotsalaista Ljungby-pyöräkuormaajaa. Tehtaalla valmistetaan vuosittain 100–150 Lännen-monitoimikonetta ja 20–30 Watermaster-vesirakennuskonetta.


title: Lännen Tractors

text: Lännen Tractors Oy:n juuret ulottuvat yli 50 vuoden päähän vuoteen 1959, kun teollisuusneuvos Teuvo Syvänen perusti Loimaalle James-maanrakennuskoneita valmistavan yrityksen.


title: Lännen Tractors

text: Kun nykyisen Apetit Oyj:n edeltäjä Länsi-Suomen Sokeri Oy ei voinut pitää sokerijuurikkaiden kausiluontoisen viljelyksen vuoksi Säkylän tehdastaan toiminnassa ympäri vuoden, yhtiö osti toimintansa tueksi vuonna 1958 Korpivaara Oy:ltä konepajan ja sen mukana mukana hydraulisten Hydro-Master-traktorikaivureiden valmistusoikeuden. Työstökoneet, itse tuote ja pääosa henkilökunnastakin siirtyi kaupan myötä Helsingistä Säkylään. Samoihin aikoihin suurimittainen metsien ja soiden ojittamishanke Mera-ohjelma oli tulossa toteuttamisvaiheeseen, ja kaivureille löytyi kysyntää.


title: Lännen Tractors

text: Hydro-Masterin rinnalle esiteltiin vuonna 1963 ensimmäinen tehtaan itse kehittämä malli, "Lännen Ukko-Mestari". Muutamassa vuodessa Lännen valtasi puolet Suomen traktorikaivurimarkkinoista. Suurin kilpailija oli Puolustuslaitoksen Vammaskosken Tehtaan "Vammas Kersantti". Ukko-Mestarin eri versioita (2T, 3T, 4T, UM 352, UM 355 jne.) valmistettiin parhaimmillaan noin 200 kappaletta vuodessa. 1960-luvun lopulla Ukko-Mestari varustettiin ensimmäisen kerran yhtiön itse valmistamalla etukuormaajalla.


title: Lännen Tractors

text: Ensimmäisen Lännen-merkkinen pyöräalustainen kaivinkoneen prototyyppi valmistui vuonna 1970, ja tela-alustainen kaivinkone saatiin sarjatuotantoon 1972. Ensimmäinen kokonaan komponenttirakenteinen kaivurikuormaaja valmistui Lännessä vuonna 1982.


title: Lännen Tractors

text: Vuonna 1985 Lännen Tehtaat osti loimaalaisen T. Syväsen Konepaja Ky:n, joka oli valmistanut James-kaivurikuormaajia. Lännen jatkoi koneiden valmistusta James-tuotemerkillä muutaman vuoden. 1980-luvulla Lännen hankki itselleen myös Lokomon tiehöylien ja kaivinkoneiden sekä turkulaisen Auran Rautateollisuus Oy:n Ara-kaivinkoneiden valmistuksen. 1990-luvun alussa Lännen osti Vammaskosken Tehtaalta Vammas-kaivureiden tuotannon, ja tämän yhteydessä tehtiin päätös, että Lännen keskittyy pelkästään kaivureihin ja Vammas tiehöyliin.


title: Lännen Tractors

text: Viimeiset pelkästään metsäojitukseen suunnitellut vastapainokaivurit olivat "Lännen S10" ja sen edelleen kehitetty versio "S30", jonka valmistus loppui 1980-luvun lopussa. Sen jälkeen yhtiö keskittyi pelkästään taajamakäyttöön tarkoitettuihin koneisiin, joista kaivinkoneetkin poistuivat 1990-luvulla valikoimasta.


title: Lännen Tractors

text: Lännen Tehtaiden konepaja eriytettiin 1990-luvun alussa omaksi yhtiökseen nimeltään "Lännen Engineering". Vuonna 2004 Lännen Tehtaat myi yhtiön liiketoiminnan Lännen Tractors -nimiselle yhtiölle, jossa se ei itse ole osakkaana. Sokeritehtaiden kylkiäiseksi hankittu konepaja on nykyisin ainoa kaivurivalmistaja Suomessa.


title: Silver

text: Silver () voi viitata esimerkiksi seuraaviin:


title: Jade Johnson

text: Jade Linsey Johnson (s. 7. kesäkuuta 1980 Lontoo, Yhdistynyt kuningaskunta) on brittiläinen yleisurheilija, joka on erikoistunut pituushyppyyn.


title: Jade Johnson

text: Johnson voitti hopeaa vuonna 2002 Kansainyhteisön kisoissa Manchesterissa ja Euroopan-mestaruuskilpailuissa Münchenissä. Hän sijoittui neljänneksi vuoden 2003 maailmanmestaruuskilpailuissa Pariisissa. Hän oli seitsemäs sekä Ateenan 2004 että Pekingin 2008 olympialaisissa.Hän hyppäsi ennätyksensä 681 Annecyssa 22. kesäkuuta 2008.


title: Jade Johnson

text: Johnson on allerginen hiekalle.


title: Erica Johansson

text: Erica Johansson (s. 5. helmikuuta 1974 Mölndal) on entinen ruotsalainen pituushyppääjä.


title: Erica Johansson

text: Johansson oli erittäin lupaava juniorina. 15-vuotiaana hän hyppäsi 6,50 m, joka sivusi silloista Ruotsin ennätystä. Vuotta myöhemmin hän voitti hopeaa vuoden 1990 juniorien maailmanmestaruuskilpailuissa. Vuonna 1992 hän voitti juniorien maailmanmestaruuden. Hänen ainoa menestyksensä aikuisten tasolla on mestaruus vuoden 2000 sisäratojen Euroopan-mestaruuskilpailuissa.


title: Erica Johansson

text: 5. heinäkuuta 2000 Johansson hyppäsi Lausannessa voimassa olevan Ruotsin ennätyksen 6,99 m. Kolmiloikkaa hän hyppäsi parhaimmillaan 13,95 (1999) ja juoksi 100 m aikaan 11,88 (1997).


title: Erica Johansson

text: Johansson lopetti urheilu-uransa kauden 2001 päätteeksi.


title: Teräsmiehen poika

text: Teräsmiehen poika oli Kirja-Mono Oy:n julkaisema sarjakuvalehti vuosina 1961–1969. Lehti ilmestyi kerran kuukaudessa, vuonna 1961 ilmestyi yksi ja 1969 kolme numeroa. Lehden nimihenkilö oli Teräsmies nuorena 1900-luvun Smallvillessä, ei varsinainen Teräsmiehen poika.


title: Teräsmiehen poika

text: Kirja-Monon lopetettua toimintansa Kustannus Oy Williams julkaisi jatkoa vuosina 1969–1972 nimellä Teräspoika. Lehdessä julkaistiin Superboy- ja Adventure Comics -lehtien materiaalia.


title: Ranskan Grand Prix 2004

text: Ranskan Grand Prix 2004 oli Formula 1 -sarjan osakilpailu, joka ajettiin 4. heinäkuuta 2004 Magny-Coursin radalla Ranskassa. Kilpailun voitti Ferrarilla ajanut Michael Schumacher, jolle voitto oli kauden yhdeksäs. Mclaren otti käyttöön uuden MP4-19B mallin.


title: Audouin Dollfus

text: Audouin Charles Dollfus (s. 12. marraskuuta 1924 – 1. lokakuuta 2010) oli ranskalainen tähtitieteilijä, joka löysi Saturnuksen kuun Januksen vuonna 1966. Hän valmistui Pariisin yliopistosta, ja hänen mukaansa on nimetty asteroidi 2451 Dollfus.


title: Audouin Dollfus

text: Dollfus aloitti vuonna 1945 uransa Pariisin observatoriossa. Hän erikoistui Aurinkokunnan tutkimiseen. Hän löysikin tutkimuksissaan Saturnuksen Janus-kuun vuonna 1966. Dollfus kehitti myös uusia havintotekniikoita, joissa hän käytti esimerkiksi valon polarisaatiota.


title: Audouin Dollfus

text: Dollfus sai urastaan useilla palkintoja. Vuonna 1973 hän sai Galbertin tähtieteen palkinnon ja vuonna 1988 Ranskan tiedeakatemia palkinnon. Vuonna 1993 hänelle myönnettiin Ranskan tähtitieteen yhdistyksen suurin kunnianosoitus Jules Jansen -palkinto.


title: Britannian Grand Prix 2004

text: Britannian Grand Prix 2004 (virallisesti LVII Foster's British Grand Prix) oli Formula 1 -kauden 2004 11. osakilpailu, joka ajettiin 11. heinäkuuta 2004 Silverstonen radalla Englannissa. Kilpailun voitti Ferrarilla ajanut Michael Schumacher, jolle voitto oli kauden kymmenes ja uran 80:s.


title: Britannian Grand Prix 2004

text: Helsingin Grand Casinolla 12. kesäkuuta Suomen toiseksi Foster's Grid Girliksi valittu Niina Siljamäki, pääsi edustamaan Suomea Britannian osakilpailussa.


title: Britannian Grand Prix 2004

text: Ennen viikonlopun alkua saatiin ikäviä uutisia kun Minardin urheilutoimenjohtaja John Walton menehtyi 9. heinäkuuta. 47-vuotiaana kuollut Walton oli saanut saman viikon maanantaina sydänkohtauksen, minkä takia hän oli joutunut sairaalahoitoon. Hän kuitenkin kuoli sairaalassa perjantaina. Kunnioittaakseen Waltonin poismenoa talli osallistui Britannian GP:hen ilman mainoksia. Autojen kyljissä oli teksti "John Boy", jossa o-kirjaimet olivat sydämiä. Kilpailupäivän aamuna Waltonin muistoksi pidettiin hiljainen hetki. Hänen kerrotaan olleen pidetty henkilö varikolla.


title: Richard Olney

text: Richard Olney (15. syyskuuta 1835 Oxford, Massachusetts – 8. huhtikuuta 1917 Boston, Massachusetts) oli yhdysvaltalainen lakimies ja poliitikko.


title: Richard Olney

text: Olney valmistui Harvardin yliopiston oikeustieteellisestä tiedekunnasta 1858. Hän istui Massachusettsin osavaltion edustajainhuoneessa vuonna 1874. Maaliskuussa 1893 hänet nimitettiin Yhdysvaltain oikeusministeriksi presidentti Grover Clevelandin hallintoon. Walter Q. Greshamin kuoltua vuonna 1895 Olneystä tuli hänen seuraajansa ulkoministerinä.


title: Richard Olney

text: Clevelandin presidenttikauden päätyttyä vuonna 1897 Olney palasi asianajajaksi.


title: Marcel Domingo

text: Marcel Domingo (15. tammikuuta 1924 – 10. joulukuuta 2010) oli ranskalainen jalkapalloilija ja jalkapallovalmentaja. Hän oli aktiivisen peliuransa aikana (1944–1958) pelipaikaltaan maalivahti.


title: Marcel Domingo

text: Domingo vietti osan urastaan Espanjassa, ja hän olikin kausilla 1948–1949 ja 1952–1953 Espanjan pääsarjan paras maalivahti ("Zamora") päästettyjen maalien keskiarvossa mitattuna.


title: Saksan Grand Prix 2004

text: Saksan Grand Prix 2004 oli Formula 1 -sarjan osakilpailu, joka ajettiin 25. heinäkuuta 2004 Hockenheimringilla Saksassa. Kilpailun voitti Ferrarilla ajanut Michael Schumacher, jolle voitto oli kauden yhdestoista.


title: Martin O’Neill

text: Martin O’Neill OBE (s. 1. maaliskuuta 1952 Kilrea) on pohjoisirlantilainen jalkapallovalmentaja ja entinen keskikenttäpelaaja. Tammikuusta 2019 lähtien hän on toiminut Nottingham Forestin päävalmentajana.


title: Martin O’Neill

text: O’Neill pelasi nuoruudessaan Derry Cityn ja Distilleryn riveissä. Hän opiskeli Queens University of Belfastissa lakia peliuransa alkutaipaleella. Distilleryssä O’Neill oli voittamassa Pohjois-Irlannin Cupia 1971 ja teki maalin FC Barcelonaa vastaan UEFA Cupin ottelussa syyskuussa 1971.


title: Martin O’Neill

text: 1971 O’Neill otti askeleen urallaan eteenpäin ja siirtyi Nottingham Forestiin. Seuran päävalmentajaksi 1975 tullut Brian Clough näki O’Neillissä potentiaalia ja hänestä tuli kultaisen joukkueen avainpelaajia 1970-luvun lopulla. O’Neill oli mukana voittamassa liigamestaruutta ja FA Cupia, sekä kaiken kruununa Euroopan Cupia 1979 ja 1980. O’Neill edusti Nottingham Forestia 10 vuotta ennen siirtymistään Norwichiin 1981. O’Neill lopetti peliuransa Notts Countyn paidassa 1985.


title: Martin O’Neill

text: Pohjois-Irlannin maajoukkueessa O’Neill pelasi 64 maaottelua ja teki kahdeksan maalia. Hän oli mukana joukkueessa, joka pelasi MM-kisoissa 1982.O’Neill aloitti sittemmin menestyksekkään valmennusuransa 1987 Grantham Townissa. 1989–1990 hän valmensi Shepshead Charterhousea, josta siirtyi Wycombe Wanderersiin 1989. O’Neill nosti amatööritasolla pelanneen Wycomben Conference-tason mestariksi 1993.


title: Martin O’Neill

text: Kesällä 1995 O’Neill siirtyi Norwich Cityn päävalmentajaksi, mutta erosi jo marraskuussa riitauduttuaan seuran puheenjohtajan Robert Chasen kanssa. Joulukuussa O’Neillin ura jatkui Leicester Cityssä. Vaikean alun jälkeen tulokset paranivat ja O’Neillin johdolla Leicester nousi valioliigaan kauden 1995–1996 päätteeksi.


title: Martin O’Neill

text: O’Neillin johdolla Leicester City vakiinnutti asemansa valioliigan kymmenen parhaan joukossa sekä voitti liigacupin 1997 ja 2000 ollen finaalissa myös 1999. O’Neill oli Leicesterin aikoinaan tyrkyllä Leeds Unitedin päävalmentajaksi, mutta tuhansien Leicester-fanien "Don't go Martin!" huudot saivat O’Neillin jäämään.


title: Martin O’Neill

text: Kesällä 2000 O’Neill jätti viiden menestyksekkään kauden jälkeen Leicesterin ja suuntasi Skotlantiin, Celticin päävalmentajaksi. Celticissä O’Neillin ura jatkui menestyksekkäästi, "Martin the Magnificentin" ensimmäinen Old Firm -kamppailu Glasgow'n herruudesta Rangersia vastaan päättyi murskaavaan 6–2 voittoon. Kausi 2000–2001 päättyi O’Neillin johdolla upeaan triplaan, kun Celtic voitti liigamestaruuden lisäksi Skotlannin Cupin ja liigacupin.


title: Martin O’Neill

text: O’Neillin aikana Celtic haki määrätietoisesti menestystä myös Euroopasta. 2003 Celtic pelasi UEFA Cupin finaalissa FC Portoa vastaan. O’Neillin suojatit hävisivät tasaisen taiston portugalilaisille lopulta jatkoajalla 2–3. Kaiken kaikkiaan O’Neillin viisi kautta Celticissä olivat loistavia. Joukkue voitti kolme liigamestaruutta, cupia ja sekä yhden liigacupin, menestyi kohtuullisesti myös Euroopassa ja kukisti Rangersin paikallisderbyssä seitsemän kertaa peräkkäin. Kaikkiaan O’Neill luotsasi Celticiä 282 ottelussa 213 voittoon, 29 tasapeliin ja 40 tappioon.


title: Martin O’Neill

text: Toukokuussa 2005 O’Neill ilmoitti jättävänsä Celticin, koska hänen vaimonsa Geraldine oli sairastunut imusolmukesyöpään.


title: Martin O’Neill

text: Elokuussa 2006 O’Neill palasi valmennustehtäviin kun hän korvasi David O'Learyn Aston Villan päävalmentajana. O’Neillin unelmana on palauttaa birminghamilaisseura Englannin eliittiin ja menestykseen eurokentillä.


title: Martin O’Neill

text: Kaudella 2006–2007 Aston Villa kärsi epätasaisista esityksistä ja sijoittui liigassa sijalle 11. Seuraavina vuosina Villa vakiinnutti O’Neillin johdolla paikkansa Valioliigan kärkipäässä, muttei onnistunut murtautumaan neljän kärkeen. Tuloksena oli kolme perättäistä kuutossijaa 2008–2010. Elokuussa 2010, vain vajaa viikko ennen Valioliiga-kauden alkua O’Neill ilmoitti yllättäen eroavansa päävalmentajan tehtävistä. Eron taustalla uskotaan olevan O’Neillin tyytymättömyys seuran siirtopolitiikkaa kohtaan ja erityisesti tähtipelaajien James Milnerin ja Ashley Youngin ympärillä käydyt siirtospekulaatiot.


title: Martin O’Neill

text: Joulukuun alussa 2011 O’Neill palasi valmennustehtäviin allekirjoitettuaan kolmivuotisen sopimuksen Valioliigassa sijalle 16 juuttuneen Sunderlandin kanssa. O’Neillin johdolla Sunderland kipusi liigassa kolme sijaa ylöspäin ollen kauden päätteeksi Valioliigassa sijalla 13. Kausi 2012/13 sujui varsin alavireisesti ja seura vajosi putoamiskamppailuun. Lopulta O’Neill sai 31. maaliskuuta 2013 potkut tehtävästään.


title: Martin O’Neill

text: Marraskuun alussa 2013 O’Neill allekirjoitti kaksivuotisen sopimuksen Irlannin maajoukkueen päävalmentajan tehtävästä. Hänen apuvalmentajanaan tulee toimimaan Roy Keane. Kaksikon johdolla Irlanti sijoittui EM2016-karsintalohkossaan kolmanneksi. Jatkokarsinnoissa Irlanti pudotti Bosnia ja Hertsegovinan yhteismaalein 3–1 ja eteni historiallisesti toista kertaa perättäin EM-lopputurnaukseen. Pari päivää ennen EM-kisojen alkua Irlannin jalkapalloliitto teki O’Neillin kanssa vuoteen 2018 ulottuvan jatkosopimuksen.


title: Martin O’Neill

text: EM-lopputurnauksessa 2016 Irlanti pelasi tasan Ruotsin kanssa, hävisi Belgialle murskaluvuin 3-0, mutta voitti lohkon päätöskamppailussa Italian ja selvitti tiensä pudotuspeleihin. Pudotuspelien ensimmäisellä kierroksella isäntäjoukkue Ranska pudotti Irlannin 2–1 voitolla. Pudotuspelipaikka oli kuitenkin Irlannin ensimmäinen EM-lopputurnauksessa. Irlanti sijoittui karsintalohkossaan toiseksi ja varmisti jatkokarsintapaikkansa voittamalla viimeisessä karsintaottelussa Walesin 1–0. Jatkokarsinnoissa Irlanti pelasi 0–0 vierastasapelin Tanskan kanssa, mutta kotona kärsitty 1–5 rökäletappio murskasi haaveet selviytymisestä MM-lopputurnaukseen sitten vuoden 2002. Karsintojen jälkeen, marraskuussa 2017 O’Neill totesi jatkavansa mielellään Irlannin maajoukkueen päävalmentajana.


title: Martin O’Neill

text: Kansojen liigasa Irlanti pelasi B-sarjassa, jossa se pelasi kahdesti tasan Tanskaa vastaan, mutta hävisi kahdesti Walesille. Irlanti teki vain yhden maalin, jäi lohkonsa jumboksi ja putosi C-divisioonaan. O’Neill ja apuvalmentaja Keane jättivät tehtävänsä lohkovaiheen jälkeen marraskuussa 2018.


title: Martin O’Neill

text: Tammikuussa 2019 O’Neillistä tuli Nottingham Forestin päävalmentajana. Irlantilainen palasi lähes 40 vuoden tauon jälkeen seuraan, jota edusti pelaajaurallaan yli 300 ottelussa.O’Neill on naimisissa ja hänellä on kaksi lasta. Hänen vaimonsa Geraldine sairastui vuonna 2004 Non-Hodgkinin lymfoomaan. O’Neill on vaimonsa sairastumisen myötä osallistunut aktiivisesti syövän vastaiseen työhön. Hänen lapsuutensa suosikkijoukkueita olivat Celtic ja Sunderland, joita hän on sittemmin urallaan valmentanut.


title: Agata Karczmarek

text: Agata Karczmarek (o.s. Jaroszek, 29. marraskuuta 1963 – 18. heinäkuuta 2016) oli puolalainen pituushyppääjä ja telinevoimistelija.


title: Agata Karczmarek

text: Hän kilpaili aluksi telinevoimistelijana ja osallistui muun muassa Moskovan kesäolympialaisiin 1980 sijoittuen parhaimmillaan moniottelussa seitsemänneksi. Hän siirtyi yleisurheilun pariin ja voitti pronssia pituushypyssä vuoden 1997 sisäratojen MM-kilpailuissa. Hänen ennätyksensä oli 698 cm, jonka hän hyppäsi Lublinissa vuonna 1988. Hän lopetti urheilu-uransa vuonna 2000.


title: James Moody

text: James Moody (26. maaliskuuta 1925 – 9. joulukuuta 2010) oli yhdysvaltalainen jazz-saksofonisti ja -huilisti. Hänet tunnetaan parhaiten hitistä ”Moody's Mood for Love”.


title: James Moody

text: Moody syntyi Savannah'ssa, Georgiassa. Kasvaessaan New Jerseyssä hän ihastui saksofoniin kuultuaan George Holmes Taten, Don Byasin ja Count Basien kaltaisia artisteja. Hän liittyi Yhdysvaltain ilmavoimiin vuonna 1943.


title: James Moody

text: Päästyään ilmavoimista Moody ryhtyi soittamaan bebop-musiikkia Dizzy Gillespien kanssa. Vuonna 1948 hän teki ensimmäisen levytyksensä Blue Note Recordsille. Hän siirtyi samana vuonna Eurooppaan, jossa hän oli vuoteen 1952. Hän teki myöhemmällä urallaan yhteistyötä muiden muassa Gillespien ja Mike Longon kanssa.


title: James Moody

text: Moody jatkoi kansainvälisiä esiintymisiään yli 80-vuotiaaksi. Hänellä on puoliso Linda Moody, ja hän oli bahá'í-uskon seuraaja.


title: Arne Domnérus

text: Sven Arne "Dompan" Domnérus (20. joulukuuta 1924 Solna – 2. syyskuuta 2008) oli ruotsalainen orkesterinjohtaja ja jazzmuusikko, jonka soittimia olivat alttosaksofoni ja klarinetti. Hän loi menestyksekkään uran sekä kotimaassaan että kansainvälisesti. Hänelle myönnettiin professorin arvo vuonna 2004.


title: Arne Domnérus

text: Domnéruksen ura kesti 60 vuotta. Hän esiintyi vielä 2006, ja tuorein albumi on vuodelta 2004. Hän levytti satakunta levyä.


title: Arne Domnérus

text: Ensimmäisen oman levyn Domnérus teki 1949, ja oman orkesterin hän perusti 1951. 1960-luvun jälkeen hän levytti myös kansanmusiikkia ja klassista ja hengellistä musiikkia.


title: Arne Domnérus

text: Domnérus esiintyi Suomessa viimeksi 1997.


title: Ali Ezzine

text: Ali Ezzine (s. 3. syyskuuta 1978 Beni M'Tir Nord) on marokkolainen estejuoksija.


title: Ali Ezzine

text: Hän voitti pronssia 3 000 m estejuoksussa vuoden 2000 kesäolympialaisissa Sydneyssä. Hän voitti hopeaa vuoden 2001 MM-kilpailuissa Edmontonissa ja pronssia vuoden 1999 MM-kilpailuissa Sevillassa.


title: Georg Riedel

text: Georg Riedel (s. 8. tammikuuta 1934) on jazzmuusikko. Hän syntyi Karlovy Varyssä, Tšekissä, mutta on asunut nelivuotiaasta Ruotsissa.


title: Georg Riedel

text: Riedelillä on juutalaista taustaa. Hän on tehnyt musiikillista yhteistyötä muiden muassa Jan Johanssonin ja Arne Domnéruksen kanssa, ja häntä kuullaan levytyksellä "Jazz på svenska" (1963).


title: Georg Riedel

text: Jazzuransa ulkopuolella Riedel on säveltänyt musiikkia Astrid Lindgren -elokuviin.


title: Luettelo Jean Sibeliuksen teoksista

text: Luettelo Jean Sibeliuksen opusnumeroiduista teoksista.


title: Luettelo Jean Sibeliuksen teoksista

text: Heikki Poroilan kokoama yhtenäistetty luettelo sisältää 116 opusnumeroa sekä 225 ns. JS-numeroitua teosta (Fabian Dahlströmin teosluettelon mukaan) ja 51 teosta, luonnosta tai katkelmaa, joilla ei ole kumpaakaan numeroa.


Djoudjin kansallinen lintujensuojelualue (ranskaksi "Parc national des oiseaux du Djoudj") sijaitsee Senegal-joen kaakkoisrannalla Senegalissa. Alueen pinta-ala on 16 000 ha. Se koostuu erilaisista kosteikkoalueista, jotka ovat muuttolintujen suosiossa vaivalloisen Saharan ylityksen jälkeen. Alue on ollut Unescon maailmanperintöluettelossa vuodesta 1981.


title: Djoudjin kansallinen lintujensuojelualue

text: Alue tarjoaa suojapaikan noin kolmelle miljoonalle muuttolinnulle ja laajalle pesimälinnustolle, johon kuuluu muiden muassa pelikaani, ruskohaikara, afrikankapustahaikara, jalohaikara ja merimetso. Alueella talvehtii vuosittain 450-550 000 sorsaa ("Anatidae"), 250 000 sirriäistä, 20 000 karibianflamingoa, 3 000-12 000 pikkuflamingoa ja 2 500 kapustahaikaraa.


text: Vuonna 1999 pelättiin jättiläissalvinia ("Salvinia molesta") nimisen -vesikasvin leviävän hallitsemattomasti puistossa ja tukahduttavan muut kasvilajit. Salvinian leviämistä on torjuttu biologisesti kasvinsyöjien avulla.


title: Näkökulma

text: Näkökulma on Zagros Manucharin ohjaama vuonna 2007 valmistunut suomalainen lyhytelokuva, joka kertoo nuoren somalimiehen sokeutumisen kauaskantoisista seurauksista. Tarina kertoo tragikoomisin keinoin, kuinka rasismi ja ystävyys synnyttävät ristiriitoja maahanmuuttajien välillä.


title: Näkökulma

text: Elokuvan ensi-ilta oli 30. syyskuuta 2007 Louhisalissa, Espoon Kulttuurikeskuksessa. Lyhytelokuva sai kunniamaininnan Digitaika-festivaaleilla 2007 ja voitti Vasemmistonuorten dokumentti- ja lyhytelokuvakilpailun vuonna 2008. Samana vuonna lyhytelokuva sai myös ehdokkuuden Upcoming Scandinavia -kategoriassa Århus Festival Of Independent Arts -tapahtumassa Tanskassa mutta jäi palkinnoitta.


title: Kenny Clarke

text: Kenneth Spearman "Kenny" Clarke (lempinimeltään Klook ja myöhemmältä nimeltään Liaqat Ali Salaam, 9. tammikuuta 1914 Pittsburgh – 26. tammikuuta 1985 Pariisi) oli yhdysvaltalainen jazz-rumpali. Hän kuului bebop-genren pioneereihin.


title: Kenny Clarke

text: Clarke toimi Minton's Playhousen vakiorumpalina 1940-luvun alussa ja osallistui moniin yöllisiin jamsessioihin, jotka johtivat bebop-tyylin syntymiseen. New Yorkissa hän soitti muiden muassa Charlie Parkerin, Dizzy Gillespien ja Thelonious Monkin sekä heitä edeltäneen jazzsukupolven muusikoiden kuten Sidney Bechet’n kanssa.


title: Kenny Clarke

text: Kenny Clarken kehittämäksi mainitaan usein ride-symbaalin eli komppipellin jatkuva käyttö hi-hatin sijasta, usein ”ding-ding-da-ding”-rytmissä. Tämä loi bebop-musiikille tyypillisen läpi kappaleen jatkuvan lautasen sihinän ja antoi rumpalille vapauksia käyttää esimerkiksi bassorumpua enemmän aksentteihin kuin tempon ylläpitämiseen.


title: Kenny Clarke

text: Clarke oli Modern Jazz Quartetin alkuperäinen rumpali ja soitti yhtyeessä 1952–1955.


title: Kenny Clarke

text: Clarke vieraili Pori Jazz -festivaaleilla vuonna 1969 Kenny Clarke – Francy Boland Sextetissä. Porissa hän kertoi haastattelijoille vierailleensa Suomessa aiemminkin, nimittäin Viipurissa vuonna 1937 Edgar Hayesin ison orkesterin mukana.


title: Kenny Clarke

text: Clarke asui viimeiset vuotensa Pariisissa.Gene Ammons


title: Kenny Clarke

text: Kenny Burrell


title: Kenny Clarke

text: Donald Byrd


title: Kenny Clarke

text: Eddie "Lockjaw" Davis and Johnny Griffin


title: Kenny Clarke

text: Miles Davis


title: Kenny Clarke

text: Art Farmer


title: Kenny Clarke

text: Dizzy Gillespie


title: Kenny Clarke

text: Johnny Griffin


title: Kenny Clarke

text: Hampton Hawes


title: Kenny Clarke

text: Milt Jackson


title: Kenny Clarke

text: Charles Mingus


title: Kenny Clarke

text: Thelonious Monk


title: Kenny Clarke

text: Jean-Christian Michel


title: Wardell Gray

text: Wardell Gray (13. helmikuuta 1921 – 25. toukokuuta 1955) oli yhdysvaltalainen bebop-tenorisaksofonisti. Hän syntyi Oklahomassa neljästä lapsesta nuorimpana ja muutti vuonna 1929 perheineen Detroitiin, Michiganiin.


title: Wardell Gray

text: Gray opiskeli Cass Technical High Schoolissa, jonka hän jätti vuonna 1936 valmistumatta.


title: Wardell Gray

text: Gray teki huomattavaa yhteistyötä muiden muassa Earl Hinesin, Count Basien ja Benny Goodmanin kanssa. Hän löytyi 34-vuotiaana autiomaasta kuolleena ja niskansa murtaneena; tapaus jäi selvittämättä.


title: Chano Pozo

text: Luciano "Chano" Pozo (7. tammikuuta 1915 Havanna – 2. joulukuuta 1948 New York) oli kuubalainen jazzmuusikko: perkussionisti, laulaja, tanssija ja säveltäjä. Hänet tunnetaan latinojazzista ja bebopista, joista jälkimmäistä hän levytti Dizzy Gillespien kanssa.


title: Chano Pozo

text: Pozo muutti New Yorkiin 1947 ja pääsi Dizzy Gillespien yhtyeeseen. He tekivät yhdessä kappaleita, joista tuli latinojazzin klassikoita. Vuonna 1948 Pozo kuoli henkirikoksen uhrina New Yorkin Harlemissa.


title: Jean-Paul Pierrat

text: Jean-Paul Pierrat (s. 3. heinäkuuta 1952 Xonrupt-Longemer) on ranskalainen uransa lopettanut maastohiihtäjä, MM-mitalisti.


title: Jean-Paul Pierrat

text: Pierrat saavutti Lahden MM-kilpailuissa 1978 pronssia 50 kilometrillä Sven-Åke Lundbäckin ja Jevgeni Beljajevin jälkeen. Kyseessä oli Ranskan ensimmäinen mitali Pohjoismaisten hiihtolajien MM-kilpailuissa. Oslon MM-kisoissa 1982 Pierrat oli yhdestoista 30 kilometrillä sekä kahdestoista 15 ja 50 kilometrillä.


title: Jean-Paul Pierrat

text: Maailmancupissa Pierrat hiihti kerran kärkikolmikkoon: hän oli toinen Brussonissa 30 kilometrillä tammikuussa 1982.


title: Jean-Paul Pierrat

text: Pierrat voitti Vaasahiihton vuonna 1978. Vuoden 1982 Vaasahiihdossa hän tuli ensimmäisenä maaliin, mutta hänet hylättiin hänen vaihdettuaan suksensa matkan aikana.


title: SSC Aero

text:
SSC Ultimate Aero TT on yhdysvaltalaisen Shelby SuperCarsin tuottama superauto. Ultimate Aero tehtiin rikkomaan Bugatti Veyronin nopeuden maailmanennätys sarjavalmisteisella autolla. Ultimate Aero tekikin sen West Richlandissa 13. syyskuuta vuonna 2007 suljetulla tienpätkällä. Keskinopeudeksi kahdella edestakaisin ajetulla matkalla saatiin 412 km/h. Guinness World Records varmisti tulokset 9. lokakuuta 2007. Auto oli maailman nopein sarjavalmisteinen auto 412 km/h:n huippunopeudellaan, ennen kuin Bugatti otti sen takaisin omiin nimiinsä Bugatti Veyron supersportilla, jonka huippunopeus on 431 km/h, heinäkuun 4., 2010 Ehra-Lessienin testiradalla. http://jalopnik.com/bugatti-veyron-super-sport-stripped-of-worlds-fastest-470992327
Kuva


title: J. J. Johnson

text: James Louis ”J. J.” Johnson (22. tammikuuta 1924 – 4. helmikuuta 2001) oli yhdysvaltalainen jazzmuusikko. Hän nousi kuuluisuuteen 1940-luvun bebop-kaudella innovatiivisena pasunistina, joka haastoi perinteisen näkemyksen pasuunasta ”kömpelönä” soittimena. Hänet tunnetaan erityisesi Kai Windingin kanssa tekemästään yhteistyöstä. Johnsonin tunnetuimpien sävellystensä joukkoon lukeutuvat ”Wee Dot”, ”Lament” ja ”Enigma”.


title: J. J. Johnson

text: Johnson lopetti julkisen esiintymisen vuonna 1970, mutta teki paluun 1980-luvun lopulla. Hänen elämänsä päättyi itsemurhaan 77 vuoden iässä.


title: Lancia Musa

text: Lancia Musa on Lancian vuosina 2004–2012 valmistama pieni tila-automalli. Auto perustuu alustaltaan ja tekniikaltaan Fiat Ideaan ja toisen sukupolven Fiat Puntoon. Musa on ylellinen pieni tila-auto, Idean ollessa enemmän perusmalli. Vuosina 2006 ja 2007 Musa oli Italian myydyin kompakti tila-auto.


title: Lancia Musa

text: Lancia Musan facelift-malli esiteltiin Frankfurtin autonäyttelyssä syyskuussa 2007. Etupuskuri uudistui ja etusäleikkö sai uuden kromikehyksen ja Lancian uuden logon. Myös kylkilistat saivat kromikoristuksen. Suurin muutos koski peräosaa, johon tuli uudet LED-valot. Tavaratila kasvoi 75 litralla (395 l) ja lastauskorkeus on neljä senttiä aikaisempaa matalampi. Edeltäjäänsä nähden mallivuoden 2008 Musa on myös hieman pidempi. Valmistaja ilmoittaa myös melutason laskeneen kahdella desibelillä. Moottoreita on valikoimassa yhteensä viisi: diselmoottorit 1,9 Multijet ja 1,3 Multijet (70/90 hv) sekä kaksi 1,4-litraista bensiinimoottoria (77/95 hv).


title: Toinen

text: Toinen voi tarkoittaa seuraavia:


title: Sukupuolitutkimus

text: Sukupuolitutkimus (myös sukupuolentutkimus tai gender-tutkimus) on tieteellinen tutkimusala, joka tuottaa tietoa sukupuolen vaikuksesta yhteiskunnallisiin ilmiöihin. Sukupuolitutkimus on luonteeltaan monitieteistä. Se jakautui 1970-luvulla kahteen pääteoriaan: feministiseen ja sosiobiologiseen. Eri teorioiden väliset erot perustuvat monesti kiistaan siitä, mikä on kulttuurin ja mikä biologisten tekijöiden vaikutus sukupuoliseen käyttäytymiseen.


title: Sukupuolitutkimus

text: 2000-luvulla sukupuolisuutta ja yhteiskuntaa tarkastelevat teoriat on jaettu neljään ryhmään:Sukupuolitutkimuksen tutkimusaiheita ovat olleet muun muassa sukupuolittunut valta ja väkivalta, parivalinta, avioliitto, prostituutio ja seksuaalivähemmistöt. Feministisestä tutkimuksesta käytetään nykyisin enimmäkseen termiä "sukupuolentutkimus".


title: Sukupuolitutkimus

text: Osa sukupuoliteorioista näkee kulttuurin perustuvan ihmisten biologisille tarpeille. Tällöin yhteiskunnalliset rakenteet ja yhteisön jäsenten käyttäytyminen selittyvät muun muassa evoluutioteorian avulla. Näihin suuntauksiin lukeutuvat etenkin sosiobiologia sekä evoluutiopsykologia. Tunnettuja teoreetikkoja ovat psykologi David Buss, sosiaalipsykologi Roy Baumeister ja antropologi Donald Symons. Evoluutiopsykologian kannattajat ovat hyödyntäneet teorioissaan psykologian ja yhteiskuntatieteiden tutkimuksia.


title: Sukupuolitutkimus

text: Evoluutioteoria tarkastelee ihmistä muiden eläinlajien tavoin ja näkee lisääntymisen olevan sen kannalta välttämätöntä. Sukupuolisen käyttäytymisen ajatellaan tähtäävän elämän jatkamiseen ja turvaamiseen. Sukupuolieroja tarkastellessa esiin tulee sekä ruumiillisia että mielellisiä eroja. Niiden katsotaan johtuvan luonnonvalinnasta, joka vahvistaa menestyksekkäitä perinnöllisiä ominaisuuksia. Seksuaalisuuden kannalta olennaisena erona evoluutiopsykologia pitää sitä, että naisten mahdollisuus lisääntyä on biologisesti rajattua kun taas miesten lähes rajatonta. Siksi naisten pariutumisstrategiat painottuvat enemmän jälkikasvun laatuun ja turvaamiseen. Miehille on suhteessa enemmän hyötyä kumppanimäärän enimmäistämisestä mutta luonto suosii myös monien strategioiden käyttämistä.


title: Sukupuolitutkimus

text: Suomessa evoluutiopsykologista näkökulmaa sukupuolitutkimukseen on tuonut esille muun muassa Osmo Tammisalo kirjassaan "Rakkauden evoluutio".


title: Sukupuolitutkimus

text: Sekä sosiaalinen konstruktionismi että feministinen sukupuolentutkimus näkevät ihmisten käyttäytymisen erojen olevan ympäristötekijöiden aiheuttamia. Feministisen sukupuolitutkimuksen ei kuitenkaan periaatteessa tarvitse olla konstruktionismiin perustuvaa, ja 2000-luvulla onkin syntynyt pienehkö evoluutiofeminismin mahdollisuutta pohtivien tutkijoiden liike. Suomessa evoluutiofeminismiin on perehtynyt Anna Rotkirch.


title: Sukupuolitutkimus

text: Sosiaalinen konstruktionismi korostaa sukupuolirooleihin kasvamista. Aihetta on käsitellyt erityisesti filosofi Michel Foucault. Hänen mukaansa seksuaalisuuden ilmentymät ovat kulttuurin tuotteita, joiden merkitys on peräisin yhteiskunnallisista diskursseista. Myös muut konstruktionistit ovat korostaneet yhteiskunnan seksuaalisuutta arvottavaa vaikutusta. Sukupuolten väliset psykologiset erot eivät käsityksen mukaan ole biologisesta sukupuolesta riippuvia. Historiallisesti miesten ja naisten työnjako on määräytynyt taloudellisten ja yhteiskunnallisten syiden sekä fyysisten ominaisuuksien perusteella. Sukupuoliroolit, naisellinen ja miehinen käytös, ovat syntyneet työnjaon seurauksena.


title: Sukupuolitutkimus

text: Konstruktionismia mukaillen "feministiset teoriat" ovat perinteisesti jakaneet sukupuolen biologiseen (engl. "sex") ja sosiaaliseen puoleen ("gender"), joista jälkimmäinen on kulttuurin aikaansaama sosiaalinen konstruktio. Feminismin sukupuolikäsitys liittyy sen tavoitteeseen osoittaa, että naiset suoriutuvat samoista tehtävistä kuin miehetkin. Tällöin on myös haluttu kyseenalaistaa sukupuolten välisiä eroja. Sukupuolittunut käyttäytyminen yhdistyy feminismissä vallan ongelmaan ja se nähdään miesten pyrkimyksenä alistaa ja hallita naisia. 1990-luvulta lähtien suosiota on kasvattanut queer-teoria, johon keskeisesti sisältyvän, Judith Butlerin kehittämän performatiiviteorian mukaan seksuaalinen halu opitaan toistamalla yhteiskunnallista eleistöä ja myös jako biologisiin sukupuoliin on keinotekoinen.


title: Sukupuolitutkimus

text: Feministiset sukupuoliteoriat ovat synnyttäneet oman akateemisen sukupuolitutkimuksen alansa, sukupuolentutkimuksen, joka jakautuu lisäksi queer-tutkimukseen ja kriittiseen miestutkimukseen. Tutkimuksen välineenä on keskeisesti feministinen analyysi, joka reflektoi, miten sukupuolineutraaliin kaapuun puetut yhteiskunnalliset diskurssit ovat epätasa-arvoa tuottavia rakenteita.


title: Sukupuolitutkimus

text: Vaihtoteoreettinen malli tarkastelee ihmisten käyttäytymistä osana yhteisöllistä vuorovaikutusta. Se korostaa sukupuolieroja ottamatta tarkkaa kantaa siihen, missä määrin erot johtuvat kulttuurista tai biologisista tekijöistä. Teoria tarkastelee yhteisöllistä elämää toimijoiden välisten voimavarojen tai palkintojen vaihtona, jossa ihmiset pyrkivät saamaan hyötyjä ja välttämään kustannuksia. Sukupuolitutkimuksessa sosiaalisen vaihdon teoriaa on käytetty selittämään muun muassa parivalintaa ja seksuaalimarkkinoiden lainalaisuuksia. Sosiaalisen vaihdon teorian juuret ovat behavioristisessa psykologiassa, mutta se on hyödyntänyt myös ihmis- ja yhteiskuntatieteiden sekä taloustieteen havaintoja. Suomessa sosiaalisen vaihdon teoriaa on tuonut esiin Henry Laasanen kirjassaan "Naisten seksuaalinen valta".


title: Sukupuolitutkimus

text: Eri teorioiden ja tutkimusperinteiden kannattajien välillä on käyty useita kiistoja, joissa vastapuolta on syytetty mm. pseudotieteeksi. Jotkut tutkijat ovat joutuneet eroamaan tehtävistään, ja toiset ovat kertoneet julkisuudessa itseensä kohdistuneesta häirinnästä.


title: Sukupuolitutkimus

text: Evoluutiopsykologiaa on arvosteltu yhteiskunnallisen näkemyksen puutteesta sekä yksinkertaistavista johtopäätöksistä. Esimerkiksi vuonna 2007 julkaistiin tutkimus, jonka mukaan on havaittu naisten valitsevan mieluummin vaaleanpunaisen ja miesten vaaleansinisen värin. Tästä on tehty johtopäätös, että värimieltymykset ovat syntyneet luonnonyhteisössä, jossa naiset hoitavat lapsia ja keräävät marjoja ja miehet käyvät ravinnonhankintamatkoilla. Kyseinen tutkimus perustui kapeaan otantaan, eivätkä tutkijat itse esittäneet evolutiivista selitystä kuin hypoteesina, vaikka mediassa tutkimustulos esitettiinkin todisteena evoluution tuottamasta erosta sukupuolten välillä. Tieteentutkijoiden Petri Ylikosken ja Tomi Kokkosen mukaan tämän tutkimuksen tapaus tuo hyvin esiin sen, miten odotukset ja kiinnostus löytää sellaisia sukupuoliin liittyviä eroavuuksia, jotka tukevat kulttuurissa vallitsevia, stereotyyppisiä käsityksiä, vaikuttaa siihen, miten tutkimuksista helposti tulkitaan paljon pidemmälle meneviä väitteitä, jotta lukijakunta kiinnostuisi.


title: Sukupuolitutkimus

text: Australialainen psykologi Cordelia Fine on kuvannut neuroseksismiksi sitä tapaa, jolla jotkin neurotieteen tutkijat ovat pyrkineet osoittamaan, että sukupuoli on "koodattu" aivoihin. Finen mukaan kyseessä ylitulkinta ja jopa tulosten vääristelevä esittäminen, jolla pyritään tukemaan perinteisiksi miellettyjä käsityksiä sukupuolista. Hänen mukaansa on ongelmallista, että stereotyyppisiä käsityksiä sukupuolista pyritään oikeuttamaan vetoamalla tieteellisyyteen, kun sitä ei samalla noudateta näissä tutkimuksissa.


title: Sukupuolitutkimus

text: Tanskalainen älykkyystutkija Helmuth Nyborg hyllytettiin 2006 joksikin aikaa hänen väitettyään havainneensa pienen eron miesten ja naisten älykkyysosamäärässä. Psykologi J. Michael Bailey joutui puolestaan vastaamaan tutkimuksestaan oikeudessa. Hän oli haastatellut transsukupuolisia ja esittänyt tutkimuksensa perusteella teorian, että eroottinen kiinnostus naisena olemiseen oli ajanut jotkut miehet sukupuolenkorjaukseen.


title: Sukupuolitutkimus

text: Harvardin yliopiston rehtori Larry Summers joutui eroamaan v. 2005 esitettyään, että yksi syy yliopistonprofessorien epätasaiseen sukupuolijakaumaan erilaisilla tutkimusaloilla voisivat olla synnynnäiset erot miesten ja naisten välillä. Ruotsalainen aivotutkija Annica Dahlström joutui häirinnän kohteeksi väitettyään sukupuolierojen olevan aivon rakenteissa ja että miehet sen vuoksi ovat naisia parempia abstraktissa matematiikassa mutta huonoja lasten hoitajia.


title: Sukupuolitutkimus

text: Sosiaalisen vaihdon teoriaa on jo monen vuosikymmenen ajan kritisoitu erilaisista ongelmista, joista suurimmat ovat sen ihmiskuva, jossa ihminen oletetaan rationaalisena ja ainoastaan omaa etuaan tavoittelevana toimijana, sekä se, etteivät sen peruskäsitteet ole riittävän selkeästi määriteltyjä, mikä tekee sen testaamisen vaikeaksi.


title: Sukupuolitutkimus

text: Myös feministisiä teorioita on kritisoitu ankarasti. Arvostelijoiden mielestä feministinen sukupuolentutkimus on ideologista eikä tieteellistä toimintaa. Kohututkija, teologi Eva Lundgren joutui vastaamaan julkisuudessa sekä Uppsalan yliopiston sisäisessä tutkinnassa tutkimuksistaan, joiden mukaan miehet haluavat alistaa naisia seksuaalisesti ja se on normaalia.


title: Sukupuolitutkimus

text: Anna Rotkirchin mukaan sosiaalitieteet ovat tällä hetkellä vaiheessa, jossa aletaan jälleen tunnistaa evoluution vaikutus ihmisten käyttäytymiseen. Hänen mukaansa biologisten tekijöiden väheksyminen alkoi 1970-luvulla marxilaisten tutkijoiden reaktiona biologisten teorioiden väärinkäyttöön, minkä jälkeen sosiobiologiaa on esitelty opiskelijoille ainoastaan varoittavana esimerkkinä. Rotkirch esittää, että sosiaalitieteen opiskelijoiden tulisi nykyisin täydentää tietojaan tutustumalla myös evoluutiotutkimukseen.


title: Kay Starr

text: Katherine Laverne Starks eli Kay Starr (21. heinäkuuta 1922 Dougherty, Oklahoma – 3. marraskuuta 2016 Los Angeles, Kalifornia) oli yhdysvaltalainen jazz- ja poplaulaja. Hän syntyi Oklahomassa irokeesi-isälle ja irlantilais-intiaanitaustaiselle äidille.


title: Kay Starr

text: Starr esiintyi jo 1930-luvun lopulla muiden muassa Joe Venutin, Bob Crosbyn ja Glenn Millerin kanssa. High schoolin suoritettuaan hän muutti Los Angelesiin ja pääsi Wingy Manonen yhtyeeseen. Vuosina 1943–1945 hän oli jazzsaksofonisti Charlie Barnetin yhtyeessä.


title: Kay Starr

text: Vuonna 1947 Starr sai sooloartistina levytyssopimuksen Capitol Recordsilta. Hän oli vuodet 1955–1959 RCA Victor Recordsilla ennen paluutaan Capitolille; näiltä vuosilta on peräisin hänen listaykköseksi noussut hittinsä ”The Rock and Roll Waltz”. Starrilla on tähti Hollywood Walk of Famella. Hän oli kuudesti naimisissa, ja hän oli isoäiti.


title: Kay Starr

text: Starr kuoli 94-vuotiaana kotonaan Los Angelesissa 3. marraskuuta 2016.


title: Ladislav Švanda

text: Ladislav Švanda (s. 14. helmikuuta 1959) on entinen tšekkiläinen maastohiihtäjä, joka aktiiviurallaan edusti Tšekkoslovakiaa.


title: Ladislav Švanda

text: Švanda saavutti kaksi pronssimitalia arvokisojen viestikilpailuissa. Hän hiihti ankkuriosuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Radim Nyč, Václav Korunka ja Pavel Benc. Lahden MM-kilpailuissa 1989 Švanda hiihti avausosuuden Tšekkoslovakian pronssijoukkueessa, joka hävisi kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat myös Martin Petrásek, Nyč ja Korunka.


title: Ladislav Švanda

text: Švanda sijoittui Oberstdorfin MM-kilpailuissa 1987 30 kilometrillä kolmanneksitoista ja 50 kilometrillä yhdeksänneksi. Calgaryn olympialaisten 50 kilometrillä hän oli viidestoista. Maailmancupin osakilpailussa Švanda oli parhaimmillaan seitsemäs.


title: Kevin DuBrow

text: Kevin DuBrow (29. lokakuuta 1955 – marraskuu 2007) oli yhdysvaltalainen rocklaulaja, joka tunnettiin Quiet Riot -yhtyeen keulakuvana.


title: Kevin DuBrow

text: DuBrow vietti nuoruutensa Hollywoodissa Kaliforniassa ja Los Angelesissa. Teini-ikäisenä hän innostui laulamisesta ja hänen esikuviaan olivat monet englantilaiset solistit ja yhtyeet, kuten Rod Stewart ja Small Faces.


title: Kevin DuBrow

text: Hän tutustui 1970-luvun puolivälissä Randy Rhoads -nimiseen kitaristiin ja miehet perustivat Quiet Riot -yhtyeen. Paria Japanissa julkaistua albumia ja vankkaa klubisuosiota lukuun ottamatta läpimurto jäi tekemättä, ja Randy Rhoadsin lähdettyä Ozzy Osbournen yhtyeeseen Quiet Riot hajosi. Tämän jälkeen DuBrow pyöritti omalla nimellään sooloyhtyettä parin vuoden ajan.


title: Kevin DuBrow

text: Vuonna 1982 DuBrow kokosi Quiet Riotin uudelleen ja seuraavana vuonna julkaistu "Metal Health" -albumi nousi Yhdysvaltojen albumilistan ykköseksi ja tie menestykseen oli auki. 1980-luvun amerikkalais-heavy eli kukoistuskauttaan ja Quiet Riot oli suuri nimi. Seuraavat levyt eivät kuitenkaan olleet enää yhtä suuria menestyksiä ja kaiken lisäksi DuBrow'n välillä hankalakin persoona aiheutti ongelmia yhtyeen keskuudessa ja lopulta mies jopa joutui eroamaan omasta, perustamastaan yhtyeestä vuosikymmenen lopulla.


title: Kevin DuBrow

text: 1990-luvulla erimielisyydet haudattiin ja Quiet Riot kokoontui uudelleen DuBrow'n johdolla ja teki levyjä ja kiertueita. Vuonna 2004 DuBrow julkaisi ainoan sooloalbuminsa "In For The Kill", jolla mies versioi suosikkikappaleitaan. Quiet Riotin viimeinen albumi "Rehab" julkaistiin vuonna 2006.


title: Kevin DuBrow

text: Kevin DuBrow löydettiin kuolleena Las Vegasin kodistaan 25. marraskuuta 2007. Kuolinsyyksi varmistui myöhemmin kokaiinin yliannostus.


title: Sylvie Becaert

text: Sylvie Becaert (s. 6. syyskuuta 1975 Lille, Ranska) on ranskalainen uransa lopettanut ampumahiihtäjä.


title: Sylvie Becaert

text:
Becaertin ampumahiihtouran suurin saavutus on sprintin maailmanmestaruus vuodelta 2003. Vuonna 2009 hän kuului maailmanmestaruuden voittaneeseen Ranskan sekaviestijoukkueeseen. Hän on saavuttanut viestissä hopeaa vuonna 2007 sekä pronssia vuosina 2008 ja 2009.
Torinon 2006 olympialaisissa Becaert saavutti pronssia viestikilpailussa. Hänen lisäkseen Ranskan joukkueeseen kuuluivat Florence Baverel-Robert, Sandrine Bailly ja Delphine Peretto. Vancouverissa 2010 Becaert oli viestijoukkueen mukana hopealla.


title: Sylvie Becaert

text: Maailmancupissa Becaert on yltänyt kuusi kertaa kolmen parhaan joukkoon. Ainoan voittonsa hän on saavuttanut kaudella 2002-2003 Hanti-Mansijskin sprintissä. Saman kauden kokonaiskisassa hän oli kolmas.


title: Repe Sorsa on Duck Dodgers

text: Repe Sorsa on Duck Dodgers () on yhdysvaltalainen Warner Bros. Animationin tuottama animaatiosarja Cartoon Networkille, joka palkittiin Daytime Emmyllä ja Anniella. Sarjasta tuotettiin yhteensä 39 jaksoa kolmen tuotantokauden ajan, jotka esitettiin alun perin Yhdysvalloissa vuosien 2003–2005 välisenä aikana. Sarja perustuu suosittuun Looney Tunes -lyhytanimaatioon "Duck Dodgers in the 24½th Century", joka oli alun perin parodia TV-sarjasta Buck Rogers of the 25th Century.


title: Repe Sorsa on Duck Dodgers

text: Sarjan tunnuslaulun lauloi Tom Jones ja päähahmoina ovat Looney Tunesista tutut Repe Sorsa, Marvin Marsilainen ja Putte Possu.


title: Repe Sorsa on Duck Dodgers

text: Repe Sorsa (alias Duck Dodgers) on onneton kaveri, joka oli jäätynyt avaruusaluksen sisälle 2000-luvulla ja 351 vuotta myöhemmin hän pääsi pois aluksesta. Juonikkuuden ja valheiden kautta Repe on onnistunut vakuuttamaan Maapallon puolustusyhdistykselle olevansa sankari 2000-luvulta. Tämän myötä Repe saa avaruusaluksen ja miehistön, joiden kanssa ja erityisesti avustajansa avaruuskadetti Putte Possun kanssa hän taistelee Maapallon pahinta uhkaa vastaan, marsilaisia, sekä heidän komentajaansa X-2:ta vastaan.


title: Mollie Sugden

text: Mary Isobel ”Mollie” Sugden (21. heinäkuuta 1922 – 1. heinäkuuta 2009) oli brittiläinen näyttelijä. Hän tuli tunnetuksi Mrs. Slocomben roolista televisiosarjassa "Are You Being Served?" (1972–1985) ja esiintyi myös sen jatkosarjassa "Grace & Favour" (1992–1993).


title: Mollie Sugden

text: Sugdenilla oli myös muita huomattavia televisiorooleja: hän muun muassa esitti Nellie Harveytä "Coronation Streetissä" vuosina 1965–1976.


title: Mollie Sugden

text: Sugden syntyi Yorkshiressa. Hän oli naimisissa William Mooren kanssa vuodesta 1958 siihen saakka, kunnes jäi leskeksi 24. huhtikuuta 2000. Parilla oli kaksi yhteistä lasta ja lapsenlapsia.


title: Live at Tavastia

text: Live at Tavastia on Peer Günt -yhtyeen live-DVD, joka taltioitiin Helsingin Tavastia-klubilla keväällä 2007 ja julkaistiin loppuvuodesta.


title: Live at Tavastia

text: DVD nousi Suomen virallisen listan toiselle sijalle, ja tippui seuraavalla listaviikollaan sijalle 5.


title: Carlo von Erlanger

text: Vapaaherra Carlo von Erlanger (5. syyskuuta 1872 Nieder-Ingelheim – 4. syyskuuta 1904 Salzburg) oli saksalainen tutkimusmatkailija ja lintutieteilijä.


title: Carlo von Erlanger

text: Erlanger oli vapaaherra Wilhelm von Erlangerin ja puolisonsa Karoline Bernusin nuorin poika. Vuonna 1891 hän opiskeli lintutiedettä Lausannen yliopistossa. Näihin aikoihin teki lyhyen tutkimusmatkan Pohjois-Afrikkaan Tunisiaan, minkä jälkeen hän jatkoi opintojaan Cambridgessä ja Berliinissä.


title: Carlo von Erlanger

text: Talvella 1896–1897 Erlanger alkoi suunnitella tutkimusretkeä Pohjois-Afrikkaan. Retki toteutui 1899–1901, ja se suuntautui Somaliaan ja muualle Itä-Afrikkaan. Oskar Neumannin (1867–1946) kanssa tehty matka kesti runsaan vuoden. He asuivat Addis Abebassa, Zeylassa ja Hararissa ja kävivät muun muassa oromokansan luona. Matkalla Erlanger keräsi yli 20 000 hyönteistä, noin 10 000 linnunnahkaa ynnä muita eläimiä, ja matkasi 2 700 kilometriä.


title: Carlo von Erlanger

text: Erlanger nimesi ja kuvaili muutamia lintulajeja ja -alalajeja, muun muassa kultarusopyrstön ja somalianturturikyyhkyn sekä aavikkovarpusen alalajin "saharae" (1899). Hänen kunniakseen on nimetty "Calandrella erlangeri" (Neumann, 1906), joka usein luetaan etiopianhietakiurun ("Calandrella blanfordi") alalajiksi, sekä sammakkolaji "Ptychadena erlangeri" (Ernst Ahl, 1924).


title: Carlo von Erlanger

text: Erlanger kuoli auto-onnettomuudessa vuonna 1904.


title: Next (savukemerkki)

text: Next on Altria Groupin savukemerkki. Sitä myydään Suomessa sekä valmiiksi käärittynä että itsekäärittäväksi. Siitä on tarjolla kahta eri makuvaihtoehtoa: punainen (vahva) ja vihreä (menthol). Valmiiksi käärityissä Next -savukeaskeissa oli 17 filtterillistä tupakkaa, jota ei myydä enää, koska suomeen tuli askien kokoa säätelevä laki.


title: Sex and the City – Sinkkuelämää

text: Sex and the City – Sinkkuelämää on yhdysvaltalainen, vuonna 2008 ensi-iltaan tullut romanttinen komediaelokuva, joka jatkaa yhdysvaltalaisen HBO-kanavan sarjan "Sinkkuelämää" tarinaa. Suomessa elokuva tuli elokuvateattereihin 6. kesäkuuta 2008. DVD:nä elokuva julkaistiin Suomessa 27. lokakuuta 2008.


title: Sex and the City – Sinkkuelämää

text: Elokuvan jatko-osa Sex and the City – Sinkkuelämää 2 sai ensi-iltansa 28. toukokuuta 2010.


title: Sex and the City – Sinkkuelämää

text: Sarjan lopusta on nyt kulunut neljä vuotta. Elokuva alkaa kuvakoosteella Carriesta (Sarah Jessica Parker), Samanthasta (Kim Cattrall), Charlottesta (Kristin Davis) ja Mirandasta (Cynthia Nixon) kävelemässä New Yorkin halki. Samalla kerrataan tv-sarjan tapahtumia ja mitä sarjan kuudennen kauden lopun ja elokuvan välillä on tapahtunut. Sen jälkeen nähdään Carrie ja Kiho (Chris Noth), jotka ovat katsastamassa asuntoja aikomuksenaan muuttaa yhteen. Carrie ihastuu erääseen kattohuoneistoon, joka on aivan liian kallis, mutta Kiho suostuu välittömästi maksamaan sen heille. Carrie ei ole varma, onko ratkaisu kuitenkaan viisas, sillä hehän eivät ole naimisissa; eron sattuessa Carriella itsellään ei olisi laillisia oikeuksia heidän kotiinsa. Carrie tarjoutuu myymään oman asuntonsa, ja Carrin pelot tukahduttaakseen Kiho ehdottaa, että he menisivät naimisiin.


title: Sex and the City – Sinkkuelämää

text: Miranda huomaa, että tasapainottelu työn, kodin ja sosiaalisen elämän välillä alkaa olla yhä vaikeampaa. Hän tunnustaa muille tytöille, etteivät hän ja Steve (David Eigenberg) ole harrastaneet seksiä puoleen vuoteen. Mirandan maailma järkkyy, kun Steve paljastaa maanneensa toisen naisen kanssa, ja hän eroaa Stevestä välittömästi.


title: Sex and the City – Sinkkuelämää

text: Riideltyään Steven kanssa Carrien ja Kihon harjoittelupäivällisillä Miranda on yhä järkyttynyt miehensä tekemästä hairahduksesta. Niinpä hän kertoo Kiholle suoraan, että hän ja Carrie ovat hulluja mennessään naimisiin, sillä naimisiinmeno pilaa kaiken. Hääpäivänä Kiho käsittää, ettei voi mennä naimisiin Carrien kanssa, ja hän yrittää soittaa Carrille useita kertoja mutta tuloksetta. Järkyttynyt Carrie pakenee häistään. Kiho muuttaa mielensä ja pysäyttää Carrien nähdessään tämän limusiinin ajavan poispäin. Nöyryytetty ja petetty Carrie hyökkää raivokkaasti Kihon kimppuun hääkimppunsa kanssa samalla, kun Miranda ja Charlotte katsovat miestä murhaavasti. Sen jälkeen Carrie ja hänen ystävänsä lähtevät Carrien varaamalle häämatkalle Meksikoon, missä he yrittävät rauhoittua ja kerätä itsensä kokoon.


title: Sex and the City – Sinkkuelämää

text: Palattuaan New Yorkiin Carrie palkkaa apulaisen, Louisen (Jennifer Hudson), auttamaan häntä muuttamaan takaisin vanhaan asuntoonsa ja hoitamaan muita hänen töihinsä liittyviä asioita hänen puolestaan. Charlotte saa lääkärissä käytyään tietää olevansa raskaana. Miranda paljastaa Carrielle viimein, mitä harjoittelupäivällisillä oikein tapahtui. Sen johdosta he riitaantuvat hetkeksi. Mietiskeltyään Carrien kanssa käymäänsä riitaa Miranda suostuu käymään Steven kanssa pariterapiassa, ja he pääsevät lopulta sopuun. Sillä välin Samantha sortuu ylisyöntiin yrittäessään olla pettämättä Smithiä (Jason Lewis) Danten (Gilles Marini) kanssa. Lopulta hän kuitenkin tajuaa, ettei heidän suhteensa enää toimi ja että hänen täytyy saada ajatella myös itseään. Samantha ja Smith eroavat, ja Samantha muuttaa takaisin New Yorkiin. Charlotte on huolissaan syntymättömän vauvansa hyvinvoinnista useita kuukausia, sillä hänestä tuntuu, että hänen elämänsä on liian täydellistä.


title: Sex and the City – Sinkkuelämää

text: Tavattuaan Kihon yllättäen eräässä ravintolassa Charlotte on niin raivoissaan, että hänen synnytyksensä käynnistyy. Kiho ajaa hänet sairaalaan ja odottaa, kunnes Roseksi nimetty vauva syntyy, sillä hän toivoo näkevänsä Carrien. Harry (Evan Handler) välittää Carrielle viestin, jossa Kiho toivoo Carrien soittavan hänelle. Viestin mukaan Kiho on myös kirjoittanut Carrielle useita kertoja, muttei ole saanut ainuttakaan vastausta. Carrie tutkii saamiaan viestejä ennen kuin tajuaa, että Jennifer on säilyttänyt Kihon lähettämiä sähköposteja salasanalla suojatussa kansiossa siitä asti, kun Carrie sanoi haluavansa katkaista kaikki yhteydet Kihoon. Carrie löytää tusinoittain Kihon lähettämiä kirjeitä, jotka on kopioitu kirjasta nimeltä "Rakkauskirjeitä suurmiehiltä, osa 1", jonka Carrie oli näyttänyt Kiholle ennen häitä. Viimeisessä kirjeessään Kiho pyytää omin sanoin anteeksi munaustaan ja lupaa rakastaa Carrieta ikuisesti.


title: Sex and the City – Sinkkuelämää

text: Tuntia ennen kuin Kihon heille ostaman kattohuoneiston lukot vaihdetaan, Carrie menee huoneistoon hakemaan sinne jättämänsä Manolo Blahnikin kengät. Hän löytää Kihon vaatekomerosta, jonka tämä on rakentanut Carrielle. Heti nähdessään Kihon Carrie unohtaa suuttumuksensa. Hän juoksee Kihon syliin, ja pari suutelee intohimoisesti. He viettävät viimeisen tunnin asunnossaan tehden sovintoa jutellen ja anteeksipyydellen. Sen jälkeen Kiho kosii Carrieta asianmukaisesti ja käyttää kihlasormuksena yhtä Carrien timantein koristeltua kenkää. Myöhemmin he menevät naimisiin yksityisessä ja yksinkertaisessa seremoniassa New Yorkin kaupungintalossa. Carriella on päällään alkuperäinen hääpukunsa, jonka hän osti eräästä vintagekaupasta, ja jaloissaan hänellä on siniset Manolot. Suudeltuaan morsianta Kiho kuiskaa tämän korvaan: ”Aina sinun. Aina minun. Aina meidän.” Se on Ludvig van Beethovenin kirjoittama säe, jonka Carrie oli aiemmin lukenut Kiholle kirjasta "Rakkauskirjeitä suurmiehiltä, osa 1". Pari pitää pienet juhlat ystäviensä kanssa paikallisessa ravintolassa. Elokuva päättyy naisnelikon istuessa eräässä ravintolassa ja juhlistamassa Samanthan 50-vuotissyntymäpäiviä. Carrie nostaa maljan seuraavalle viidellekymmenelle vuodelle.


title: Radim Nyč

text: Radim Nyč (s. 11. huhtikuuta 1966) on entinen tšekkiläinen maastohiihtäjä, joka aktiiviurallaan edusti Tšekkoslovakiaa.


title: Radim Nyč

text: Nyč saavutti kaksi pronssimitalia arvokisojen viestikilpailuissa. Hän hiihti avausosuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Václav Korunka, Pavel Benc ja Ladislav Švanda. Lahden MM-kilpailuissa 1989 Nyč hiihti kolmannen osuuden Tšekkoslovakian pronssijoukkueessa, joka hävisi kilpailun voittaneelle Ruotsille vain 1,6 sekuntia; Suomi oli toinen. Joukkueeseen kuuluivat myös Švanda, Martin Petrásek ja Korunka.


title: Radim Nyč

text: Nyč sijoittui kolmanneksitoista Lahden MM-kisojen 15 kilometrillä sekä kuudenneksi Albertvillen olympialaisten 1992 50 kilometrillä. Maailmancupin osakilpailussa hän oli parhaimmillaan kuudes.


title: North State

text: North State eli kansanomaisesti Nortti on British American Tobaccon savukemerkki. North State on normaalia lyhyemmällä filtterillä varustettu savuke, joka on muista savukkeista poiketen pakattu askiin filtteri alaspäin. Savukkeen tervapitoisuus on 10 milligrammaa ja nikotiinipitoisuus 0,8 milligrammaa.